4 Mose 3 | Biblia Le Internet Dzi | Xexe Yeye Gɔmeɖeɖe\n4 Mose 3:1-51\nAron viŋutsuwo (1-4)\nWotia Lewi viwo be woawɔ subɔsubɔdɔ (5-39)\nŊgɔgbeviŋutsu ta ƒeƒle (40-51)\n3 Ke ame siawoe nye Aron kple Mose viwo* le gbe si gbe Yehowa ƒo nu kple Mose le Sinai To la dzi.+ 2 Aron viŋutsuwo ƒe ŋkɔwoe nye esi: eƒe ŋgɔgbevi Nadab, eyome Abihu,+ Eleazar+ kple Itamar.+ 3 Ame siawoe nye Aron viŋutsu siwo wosi ami na heɖo nunɔlawoe.+ 4 Ke Nadab kple Abihu ku le Yehowa ŋkume esi wodo dzo si ŋu womeɖe mɔ ɖo o le Yehowa ŋkume+ le Sinai gbedzi; vi aɖeke menɔ wo si o. Ke Eleazar+ kple Itamar+ ya yi edzi wɔ nunɔladɔ kpe ɖe wo fofo Aron ŋu. 5 Yehowa gblɔ na Mose be: 6 “Na Lewi-to+ la nate va nunɔla Aron gbɔ ne woawɔ subɔsubɔdɔ+ nɛ. 7 Woawɔ subɔsubɔdɔ na eya kple ha blibo la katã le takpegbadɔa ŋgɔ, eye woawɔ avɔgbadɔa me dɔwo. 8 Woakpɔ takpegbadɔa ŋu nuwo katã dzi,+ eye woawɔ avɔgbadɔa me dɔwo+ ɖe Israel-viwo nu. 9 Eye nàtsɔ Lewi viwo ade asi na Aron kple viaŋutsuwo. Woawoe nye ame siwo woɖe tso Israel-viwo dome tsɔ na.+ 10 Eye nàɖo Aron kple viaŋutsuwo ne woawɔ woƒe nunɔladɔ,+ ame sia ame si womeɖe mɔ na o* si ate va la, woawui.”+ 11 Yehowa gagblɔ na Mose be: 12 “Kpɔ ɖa, meɖe Lewi viwo tso Israel-viwo dome be woaxɔ ɖe ŋgɔgbeviwo katã* teƒe le Israel-viwo dome,+ ale be Lewi viwo nazu tɔnye. 13 Elabena ŋgɔgbeviwo katã tɔnyee wonye.+ Gbe si gbe mewu ŋgɔgbeviwo katã le Egipte-nyigba dzi la,+ mekɔ amegbetɔwo kple lãwo siaa ƒe ŋgɔgbeviwo ŋu le Israel na ɖokuinye+ be woazu tɔnye. Nyee nye Yehowa.” 14 Yehowa gagblɔ na Mose le Sinai gbedzi+ be: 15 “Ŋlɔ Lewi viwo ŋkɔ le wo fofowo ƒe aƒekɔwo kple woƒe ƒomewo nu. Ŋlɔ ŋutsu siwo katã xɔ tso ɣleti ɖeka la ŋkɔ.”+ 16 Eye Mose ŋlɔ wo ŋkɔ abe ale si tututu Yehowa de se nɛ ene. 17 Lewi viwo ƒe ŋkɔwoe nye esi: Gerson, Kohat, kple Merari.+ 18 Gerson viwo ƒe ŋkɔwo le woƒe ƒomewo nue nye, Libni kple Simei.+ 19 Kohat viwo ƒe ŋkɔ le woƒe ƒomewo nue nye Amram, Yizhar, Hebron kple Uziel.+ 20 Merari viwo ƒe ŋkɔ le woƒe ƒomewo nue nye Mahli+ kple Musi.+ Esiawoe nye Lewi ƒomeawo le wo fofowo ƒe aƒekɔwo nu. 21 Ƒome siwo dzɔ tso Gerson mee nye Libni viwo+ kple Simei viwo ƒe ƒomewo. Esiawoe nye Gerson viwo ƒe ƒomewo. 22 Woƒe ŋutsu siwo katã xɔ tso ɣleti ɖeka siwo ŋkɔ woŋlɔ la le ame akpe adre alafa atɔ̃.+ 23 Gerson viwo ƒe ƒomeawo ƒu asaɖa anyi ɖe avɔgbadɔ+ la megbe le ɣetoɖoƒe gome. 24 Gerson viwo ƒe tatɔ si le wo fofowo ƒe aƒekɔ nue nye Eliyasaf, Lael vi. 25 Takpegbadɔ la ŋuti dɔ siwo gbɔ Gerson viwo+ akpɔe nye agbadɔvɔ+ la, etamegbanu+ la kple takpegbadɔa ƒe mɔnuvɔ+ la, 26 avɔ+ si wotsɔ tɔ kpɔ ɖe xɔxɔnu la, kple kpɔtɔtɔ si ƒo xlã avɔgbadɔ la kple vɔsamlekpui la ƒe kpɔnuvɔ+ kpakple eŋu kawo, kple eŋu dɔwo katã. 27 Ƒome siwo dzɔ tso Kohat mee nye Amram viwo, Yizhar viwo, Hebron viwo kple Uziel viwo ƒe ƒomewo. Esiawoe nye Kohat viwo ƒe ƒomeawo.+ 28 Ŋutsu siwo katã xɔ tso ɣleti ɖeka la le ame akpe enyi alafa ade; woawoe nye ame siwo kpɔa kɔkɔeƒe la ŋuti dɔwo gbɔ.+ 29 Kohat viwo ƒe ƒomeawo ƒu asaɖa anyi ɖe avɔgbadɔ la ƒe anyiehe gome.+ 30 Kohat viwo ƒe tatɔ si le wo fofowo ƒe aƒekɔ nue nye Elizafan, Uziel vi.+ 31 Woƒe dɔe nye be woakpɔ Aɖaka+ la, kplɔ̃+ la, akaɖiti+ la, vɔsamlekpuiawo,+ kɔkɔeƒe la ŋu nu siwo+ wotsɔna wɔa subɔsubɔdɔe, kple xɔmetsovɔ+ la kpakple wo ŋu dɔwo katã gbɔ.+ 32 Lewi viwo ƒe tatɔwo ƒe ŋgɔnɔlae nye nunɔla Aron vi Eleazar,+ eye eyae kpɔa ame siwo wɔa kɔkɔeƒe la ŋu dɔwo dzi. 33 Ƒome siwo dzɔ tso Merari mee nye Mahli viwo kple Musi viwo ƒe ƒomewo. Esiawoe nye Merari ƒe ƒomeawo.+ 34 Woƒe ŋutsu siwo katã xɔ tso ɣleti ɖeka siwo ŋkɔ woŋlɔ la le ame akpe ade alafa eve.+ 35 Merari ƒomeawo ƒe tatɔ si le wo fofowo ƒe aƒekɔ nue nye Zuriel, Abihayil vi. Woƒu asaɖa anyi ɖe avɔgbadɔ la ƒe dziehe gome.+ 36 Merari viwo ƒe dɔe nye be woakpɔ avɔgbadɔ la ƒe ʋuƒowo,+ eƒe xɔblatiwo,+ eƒe sɔtiwo,+ eƒe anyinɔwo kple eŋu nuwo katã+ kpakple wo ŋu dɔwo katã gbɔ,+ 37 hekpe ɖe xɔxɔnu si ƒo xlãe godoo la ƒe sɔtiwo, woƒe anyinɔwo,+ woƒe tsyotiwo kple wo ŋu kawo ŋuti. 38 Mose kple Aron kpakple Aron viwo ƒu asaɖa anyi ɖe avɔgbadɔ la ŋgɔ le takpegbadɔ la ƒe ɣedzeƒe gome. Woƒe dɔe nye be woawɔ kɔkɔeƒe la me dɔwo ɖe Israel-viwo nu. Eye ame sia ame si womeɖe mɔ na o* si ate va la, woawui.+ 39 Lewi viwo ƒe ŋutsu siwo katã xɔ tso ɣleti ɖeka, siwo ŋkɔ Mose kple Aron ŋlɔ le woƒe ƒomeawo nu abe ale si Yehowa de see ene la, le ame akpe blaeve vɔ eve. 40 Yehowa gagblɔ na Mose be: “Ŋlɔ Israel-viwo ƒe ŋgɔgbeviŋutsu siwo katã xɔ tso ɣleti ɖeka+ la ŋkɔ kple woƒe xexlẽme ɖi. 41 Eye nàtsɔ Lewi viwo anam ɖe Israel-viwo ƒe ŋgɔgbeviwo katã teƒe,+ eye nàtsɔ Lewi viwo ƒe aƒemelãwo anam ɖe Israel-viwo ƒe aƒemelãwo ƒe vi gbãtɔwo katã teƒe+—nyee nye Yehowa.” 42 Ale Mose ŋlɔ Israel-viwo ƒe ŋgɔgbeviwo katã ŋkɔ, abe ale si tututu Yehowa de se nɛ ene. 43 Ŋgɔgbeviŋutsu siwo katã xɔ tso ɣleti ɖeka siwo ŋkɔ woŋlɔ la ƒe xexlẽme va le ame akpe blaeve vɔ eve alafa eve blaadre vɔ etɔ̃. 44 Yehowa gagblɔ na Mose be: 45 “Tia Lewi viwo ɖe Israel-viwo ƒe ŋgɔgbeviwo katã teƒe, kple Lewi viwo ƒe aƒemelãwo ɖe woƒe aƒemelãwo teƒe, eye Lewi viwo nazu tɔnye. Nyee nye Yehowa. 46 Eye woaxe fe ɖe+ Israel-viwo ƒe ŋgɔgbevi alafa eve blaadre vɔ etɔ̃, siwo wotsɔ sɔ gbɔ wu Lewi viwo+ la ta. 47 Xɔ sekel* atɔ̃ ɖe ame ɖeka ta.+ Nàxɔe ɖe teƒe kɔkɔe la ƒe sekel* la nu. Sekel ɖeka le gera* blaeve.+ 48 Eye nàtsɔ ga la ana Aron kple viaŋutsuwo wòanye ame siwo wotsɔ sɔ gbɔ wu woe la ƒe tafe.” 49 Eya ta Mose xɔ ame xexlẽme si wotsɔ sɔ gbɔ wu Lewi viwoe la ƒe taƒlega le wo si wònye wo tafe. 50 Israel-viwo ƒe ŋgɔgbeviwo sie wòxɔ ga la le. Sekel akpe ɖeka alafa etɔ̃ blaade vɔ atɔ̃ ye wòxɔ, le teƒe kɔkɔe la ƒe sekel la nu. 51 Eye Mose tsɔ ga si wotsɔ xe tafee la na Aron kple viaŋutsuwo le Yehowa ƒe nya* la nu, abe ale si tututu Yehowa de se na Mose ene.\n^ Egɔmeɖeɖe tẽe, “ƒe dzidzimeviwo.”\n^ Egɔmeɖeɖe tẽe, “ŋgɔgbevi siwo katã ʋu dɔ nu.”


Yesu Ka Mo Na Farisitɔwo | Yesu Ƒe Agbemeŋutinya\nYesu Ka Mo Na Farisitɔwo\nYESU ƑO NU TSO “YONA ƑE DZESI” ŊU\nYESU KPLE EƑE NUSRƆ̃LAWO LE KPLIKPLIKPLI WU ƑOMETƆWO\nNya si Farisitɔwo kple agbalẽfialawo gblɔ be menye Mawu ƒe ŋusẽ dzie Yesu to nya gbɔgbɔ vɔ̃wo do goe o la ate ŋu afia be wole busunya gblɔm ɖe gbɔgbɔ kɔkɔea ŋu. Ekema ame ka ƒe akpa dzie woanɔ—Mawu loo alo Satana? Yesu gblɔ be: “Mido ati nyui la, eye eƒe kutsetse anyo, alo mido ati manyomanyo, eye eƒe kutsetse manyo o, elabena ati ƒe kutsetsee wotsɔna dzea sii.”—Mateo 12:33.\nSusu mele eme be woagblɔ be ɖe Yesu le dɔ wɔm kple Satana tae wòte ŋu le ku nyui si nye gbɔgbɔ vɔ̃wo nyanya do goe la tsem o. Abe ale si Yesu na eme kɔ ƒãa le eƒe Todzimawunyaa me ene la, ne kutsetsea nyo la, ke atia hã nyo, mate ŋu anye ati manyomanyo o. Eya ta nu kae Farisitɔwo ƒe kutsetse, si nye alakpanutsotso si wogblɔ ɖe Yesu ŋu la ɖe fia? Efia be wonye ati manyomanyo. Yesu gblɔ na wo be: “Dzakpatawo ƒe dzidzimeviwo, aleke miate ŋu agblɔ nya nyuiwo, esi mienye ame vɔ̃ɖiwo? Elabena nya si wu dzi lae nu gblɔna.”—Mateo 7:16, 17; 12:34.\nƐ̃, míaƒe nyawo ɖea míaƒe dzi ƒe nɔnɔme fiana, eye woate ŋu anɔ te ɖe nu si míegblɔna dzi adrɔ̃ ʋɔnu mí. Eya ta Yesu gblɔ be: “Mele egblɔm na mi be, nya dzodzro sia nya dzodzro si amewo gblɔna la, woabu akɔnta le eŋuti le Ʋɔnudrɔ̃gbe la; elabena wò nyawoe woatsɔ atso afia na wò, eye wò nyawoe woatsɔ abu fɔ wò.”—Mateo 12:36, 37.\nTogbɔ be Yesu wɔ nukunu ɖedzesiwo hã la, agbalẽfialawo kple Farisitɔwo gale nu geɖe wu biam. Wogblɔ be: “Nufiala, míedi be nàwɔ dzesi aɖe míakpɔ.” Woawo ŋutɔwo woɖakpɔe wòwɔ nukuwo loo alo womekpɔe o, eteƒekpɔlawo ƒe ɖaseɖiɖi siwo ŋu kakaɖedzi le la li. Eya ta esɔ be Yesu gblɔ na Yudatɔwo ƒe kplɔla mawo be: “Dzidzime vɔ̃ɖi wɔahasi le dzesi dim, ke womele dzesi aɖeke na gee o, negbe nyagblɔɖila Yona ƒe dzesi la ko.”—Mateo 12:38, 39.\nYesu megblẽ nyaa ɖe yame o, ke boŋ eɖe eme na wo be: “Ale si Yona nɔ tɔmelã gã la ƒe dɔ me ŋkeke etɔ̃ kple zã etɔ̃ la, nenema kee Amegbetɔvi la hã anɔ anyigba tume ŋkeke etɔ̃ kple zã etɔ̃.” Ƒumelã gã aɖe mi Yona, gake edo go abe ɖe wofɔe ɖe tsitre ene. Yesu to esia dzi le egblɔm ɖi be yeaku, eye le ŋkeke etɔ̃agbe la, woafɔ ye ɖe tsitre. Esi esia va eme emegbe la, Yudatɔwo ƒe kplɔlawo mexɔ “Yona ƒe dzesi la” o, eye wogbe dzimetɔtrɔ kple tɔtrɔwɔwɔ. (Mateo 27:63-66; 28:12-15) Gake “Niniwetɔwo” ya trɔ dzi me esi Yona ɖe gbeƒã na wo. Eya ta woabu fɔ dzidzime sia. Yesu gblɔ hã be Seba-fianyɔnu la hã ato kpɔɖeŋu si wòɖo ɖi la dzi abu fɔ dzidzime sia. Eva di Salomo ƒe nunya be yease, eye nu si wòse la wɔ nuku nɛ. Azɔ Yesu gblɔ be, “ame si lolo wu Salomo la le afii!”—Mateo 12:40-42.\nYesu tsɔ dzidzime vɔ̃ɖi sia sɔ kple ŋutsu si me gbɔgbɔ makɔmakɔ aɖe do go le. (Mateo 12:45) Esi ŋutsua metsɔ nu nyuiwo ɖo afi si tsi ƒuƒlu la teƒe o ta la, gbɔgbɔ vɔ̃ la trɔ gbɔ kple gbɔgbɔ adre bubu siwo vɔ̃ɖi wu eya ŋutɔ eye wova ge ɖe amea me. Le mɔ ma ke nu la, wokɔ Israel-dukɔa ŋu eye wogaɖoe te, abe ale si ko wònɔ le ŋutsu si me gbɔgbɔ makɔmakɔa do go le la gome ene. Gake dukɔa gbe Mawu ƒe nyagblɔɖilawo eye mlɔeba wova tsi tsitre ɖe Yesu ŋu, togbɔ be edze ƒãa be Mawu ƒe gbɔgbɔ le edzi hã. Esia fia be dukɔa ƒe nɔnɔme gblẽ wu ale si wònɔ le gɔmedzedzea me.\nEsi Yesu gale nuƒoƒo dzi la, dadaa kple nɔviawo va eye wotɔ ɖe ameha la megbe. Ame siwo te ɖe eŋu la gblɔ nɛ be: “Dawò kple nɔviwòwo le tsitre ɖe xexe le didim be yewoakpɔ wò.” Azɔ Yesu ɖe ale si eya kple eƒe nusrɔ̃lawo dome le kplikplikpli la fia. Wole abe nɔviŋutsuwo, nɔvinyɔnuwo kple dadawo ene nɛ. Eya ta efia asi eƒe nusrɔ̃lawo hegblɔ be: “Danye kple nɔvinyewoe nye ame siawo, siwo sea Mawu ƒe nya la, eye wowɔa edzi.” (Luka 8:20, 21) Eto esia dzi ɖee fia be togbɔ be kadodo kplikplikpli si le ye kple yeƒe ƒometɔwo dome xɔ asi hã la, ƒomedodo si le ye kple yeƒe nusrɔ̃lawo dome la xɔ asi wu. Aleke gbegbe míaƒe dzi dzea emee nye esi ne ƒomedodo kplikplikpli sia le mía kple mía nɔvi Kristotɔwo dome, vevietɔ ne amewo ke ɖi mí alo ƒo nu tsi tsitre ɖe míawo ŋutɔwo kple míaƒe dɔ nyuiwo ŋu!\nMɔ ka nue Farisitɔwo le abe ati manyomanyo ene le?\nNu kae nye “Yona ƒe dzesi la,” eye aleke wogbe dzesi sia emegbe?\nAleke ƒe alafa gbãtɔ me Israel dukɔa le abe ŋutsu si me gbɔgbɔ makɔmakɔ do go le ene?\nAleke Yesu te gbe ɖe ƒomedodo kplikplikpli si le eya kple eƒe nusrɔ̃lawo dome la dzi?


2 Kronika 22 | Biblia Le Internet Dzi | Xexe Yeye Gɔmeɖeɖe\n2 Kronika 22:1-12\nYuda-fia Ahaziya (1-9)\nAtaliya xɔ zia sesẽe (10-12)\n22 Eye Yerusalem nɔlawo tsɔ viaŋutsu ɖevitɔ Ahaziya* ɖo fiae ɖe eteƒe, elabena adzoha siwo kpe ɖe Arabiatɔwo ŋu va asaɖa la me la wu xoxoetɔwo katã.+ Eya ta Ahaziya, Yehoram vi, zu Yuda-fia.+ 2 Ahaziya xɔ ƒe blaeve vɔ eve esime wòzu fia, eye wòɖu fia ƒe ɖeka le Yerusalem. Dadaa ŋkɔe nye Ataliya,+ si nye Omri+ tɔgbuiyɔvi.* 3 Eya hã to Ahab+ ƒe aƒe la ƒe ʋe me, elabena dadae ɖoa nu vɔ̃ɖi wɔwɔ ƒe aɖaŋu nɛ. 4 Ewɔ nu si nye vɔ̃ le Yehowa ŋkume abe Ahab ƒe aƒe la ene, elabena woawoe zu eƒe aɖaŋuɖolawo le fofoa ƒe ku megbe hena eƒe gbegblẽ. 5 Woƒe aɖaŋuɖoɖo nue wòzɔ le, eye wòkplɔ Ahab vi Yehoram, si nye Israel-fia la ɖo yi aʋa wɔ ge kple Siria-fia Hazael+ le Ramot-Gilead,+ afi si aŋutrɔdalawo de abi Yehoram ŋu le. 6 Eya ta etrɔ yi Yezreel+ be woakpɔ abi si wode eŋu le Rama esime wònɔ aʋa wɔm kple Siria-fia Hazael la gbɔ nɛ.+ Ke Yuda-fia Ahaziya,* Yehoram+ vi, yi be yeakpɔ Ahab vi Yehoram+ ɖa le Yezreel, elabena exɔ abi.*+ 7 Ke Mawu gbɔe Ahaziya ƒe anyidzedze tso esi wòyi Yehoram gbɔ; esi wòyi la, eya kple Yehoram woyi ɖakpe Yehu,+ Nimsi tɔgbuiyɔvi,* ame si Yehowa si ami na be wòatsrɔ̃ Ahab ƒe aƒe la.+ 8 Esi Yehu ho ɖe Ahab ƒe aƒe la ŋu be yeatsrɔ̃e la, ekpɔ Yuda-megãwo kple Ahaziya nɔviŋutsuwo ƒe vi siwo nye Ahaziya ŋumewo, eye wòwu wo.+ 9 Azɔ edi Ahaziya; wolée le afi si wòbe ɖo le Samaria, eye wokplɔe vɛ na Yehu. Wowui, eye woɖii,+ elabena wogblɔ be: “Yehosafat, ame si di Yehowa kple eƒe dzi blibo+ la, ƒe tɔgbuiyɔvie.” Ame aɖeke meganɔ Ahaziya ƒe aƒe la me si ate ŋu aɖu fia o. 10 Esi Ataliya,+ si nye Ahaziya dada kpɔ be ye vi la ku la, etso hetsrɔ̃ Yuda ƒe aƒe ƒe fiaƒome* blibo la.+ 11 Gake Yehosabat si nye fia la ƒe vinyɔnu fi Yehoas,+ Ahaziya vi, le fiaviŋutsu siwo wu ge wole la dome, eye wòkplɔ eya kple eƒe nonala yi ɖaɣla ɖe xɔ ememetɔ aɖe me. Eye Fia Yehoram+ vinyɔnu Yehosabat (si nye nunɔla Yehoyada+ srɔ̃, ame si nye Ahaziya nɔvinyɔnu) tsɔe ɣla ɖe Ataliya ale be mewui o.+ 12 Enɔ ɣaɣla le wo gbɔ le Mawu vavã ƒe aƒe la me ƒe ade, esime Ataliya nɔ fia ɖum ɖe anyigba la dzi.\n^ Ame sia kee woyɔ le 2Kr 21:17 be “Yehoahaz.”\n^ Egmeɖeɖe tẽe, “vinyɔnu.”\n^ Hebri asinuŋɔŋlɔgbalẽ aɖewo yɔe be, “Azariya.”\n^ Alo, “ele dɔ lém.”\n^ Egɔmeɖeɖe tẽe, “viŋutsu.”\n^ Egɔmeɖeɖe tẽe, “fiaɖuƒe ƒe dzidzime.”


Mitsi tsitre ɖe Abosam ŋu, eye asi (Yakobo 4:7) | Mawu Ƒe Lɔlɔ̃\nGBE BUBU Acholi Afrikaans Albanian Altai Amerika Tokunɔgbe Amharic Arabic Argentina Tokunɔgbe Armenian Assamese Australia Tokunɔgbe Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bengali Bicol Bislama Bissau Guinean Creole Boulou Brazil Tokunɔgbe Britain Tokunɔgbe Bulgarian Cakchiquel (Central) Cambodian Catalan Cebuano Chavacano Chichewa Chile Tokunɔgbe China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinyanja Colombia Tokunɔgbe Croatian Czech Dangme Danish Douala Drehu Dutch Ecuador Tokunɔgbe Efik Estonian Eŋlisi Eʋegbe Faroese Fijian Finland Tokunɔgbe Finnish Ga Garifuna Georgian German Greek Greenlandic Guarani Gujarati Guna Haitian Creole Hausa Hebrew Hiligaynon Hindi Hmong (Ɣi) Hungarian Iban Ibanag Icelandic Iloko Indonesian Japan Tokunɔgbe Japanese Jula Kabiye Kachin Kannada Kazakh Kekchi Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Korea Tokunɔgbe Korean Kosraean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lithuanian Lomwe Low German Luganda Luo Macedonian Macua Malagasy Malay Malayalam Mam Mambwe-Lungu Mapudungun Marathi Mauritian Creole Mazatec (Huautla) Mbunda Mexico Tokunɔgbe Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Ndau Ndebele Ndebele (Zimbabwe) Ndonga Ngabere Ngangela Niuean Norwegian Nyaneka Nyungwe Nzema Oromo Ossetian Otomi (Mezquital Valley) Palauan Pangasinan Papiamento (Curaçao) Persian Peru Tokunɔgbe Poland Tokunɔgbe Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Romanian Rotuman Runyankore Russia Tokunɔgbe Russian Rutoro Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sinhala Slovak Slovenian Solomon Islands Pidgin Spain Tokunɔgbe Spanish Sranantongo Swahili Swati Swedish Tahitian Tajiki Tamil Tarascan Tatar Tetun Dili Thai Tigrinya Tiv Tlapanec Tojolabal Totonac Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Venda Venezuela Tokunɔgbe Vezo Wallisian Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nTsi Tsitre Ðe Abosam Kple Eƒe Aɖaŋu Vɔ̃wo Ŋu\n“Mitsi tsitre ɖe Abosam ŋu, eye asi le mia gbɔ.”—YAKOBO 4:7.\n1, 2. Ame vovovo kawoe kpɔa dzidzɔ ne ame yeyewo xɔ nyɔnyrɔ?\nNE ƑE geɖee nye esia nèle Yehowa subɔm la, ke ànya se nyɔnyrɔxɔxɔnuƒo geɖe le takpekpewo me. Gake togbɔ be èse nyɔnyrɔxɔxɔnuƒo zi geɖe va yi hã la, ɖewohĩ ɣesiaɣi si nèkpɔe ame siwo nɔ anyi ɖe ŋgɔgbezikpuiwo dzi hena nyɔnyrɔxɔxɔ tso ɖe tsitrenu la, egawɔa dɔ ɖe dziwò kokoko. Le ɣeyiɣi mawo me la, dzidzɔ yɔa vavalawo me fũu, eye woƒoa asikpe kplokplokplo. Aɖatsi ate ŋu alólo ɖe ŋku dzi na wò gɔ̃ hã, esi nèkpɔe be ame yeye siawo wɔ nyametsotso nyuitɔ be yewoava nɔ Yehowa ƒe akpa dzi ta. Esia teƒe kpɔkpɔ doa dzidzɔ na mí glo!\n2 Le míawo gome la, nyɔnyrɔxɔxɔ ʋɛ aɖewo teƒe koe míekpɔna le ƒea me le míaƒe nutoa me, gake mɔnukpɔkpɔ sua mawudɔlawo ya si wokpɔa geɖe teƒe wu. Àte ŋu akpɔ ale si gbegbe wokpɔa “dzidzɔ geɖe le dziƒo” ne wokpɔe be ame akpe geɖe va wɔa ɖeka kple Yehowa ƒe habɔbɔa ƒe akpa si wokpɔna la kwasiɖa sia kwasiɖa le xexea me godoo la le susu mea? (Luka 15:7, 10) Ðikeke mele eme o be mawudɔlawo kpɔa dzidzɔ ɖe dzidziɖedzi sia teƒekpɔkpɔ ŋu ale gbegbe!—Hagai 2:7.\nABOSAM “LE TSATSAM ABE DZATA, SI LE GBE ÐEM ENE”\n3. Nu kae na Satana le tsatsam “abe dzata si le gbe ɖem” ene, eye nu kae wòdi be yeawɔ?\n3 Gake gbɔgbɔmenuwɔwɔ aɖewo ya li, siwo nyɔnyrɔxɔxɔ mawo teƒe kpɔkpɔ ɖua dzi na vevie. Satana kple gbɔgbɔ vɔ̃wo doa dziku heliheli ne wokpɔ ame akpe geɖe wotrɔ megbe de xexe gblẽku sia. Nu si tae nye be, Satana gblɔ dadatɔe be menye lɔlɔ̃ akuakuae ʋãa amegbetɔwo wosubɔa Yehowa o, eye be ame aɖeke mate ŋu ayi edzi awɔ nuteƒe nɛ le dodokpɔ sesẽwo me o. (Xlẽ Hiob 2:4, 5.) Ɣesiaɣi si ame aɖe tsɔ eɖokui ɖe adzɔgbe na Yehowa la, enyea kpeɖodzi be Satana nye aʋatsokala. Esia fia be ame akpe geɖewo doa ŋukpe Satana kwasiɖa sia kwasiɖa. Eya ta mewɔ nuku o be ele “tsatsam abe dzata si le gbe ɖem eye wòle ame dim be yeavuvu ami ene.” (1 Petro 5:8) “Dzata” sia di vevie be yeavuvu mí le gbɔgbɔ me, be yeagblẽ nu le mía kple Mawu dome ƒomedodoa ŋu alo agblẽ edome kura.—Psalmo 7:1, 2; 2 Timoteo 3:12.\nƔesiaɣi si ame aɖe ɖe adzɔgbe na Yehowa hexɔ nyɔnyrɔ la, enyea kpeɖodzi be Satana nye aʋatsokala\n4, 5. (a) Mɔ vevi eve kawo nue Yehowa ɖo seɖoƒe na Satana ƒe ŋusẽ le? (b) Kakaɖedzi kae ate ŋu anɔ Kristotɔ vavãwo si?\n4 Togbɔ be míaƒe futɔa vɔ̃ɖi ŋutɔ hã la, susu aɖeke meli si ta míanɔ vɔvɔ̃m ɖo o. Nu ka tae? Elabena Yehowa ɖo seɖoƒe na ‘dzata sia si le gbe ɖem’ la ƒe ŋusẽ le mɔ vevi eve aɖewo nu. Woawoe nye kawo? Gbã la, Yehowa gblɔe ɖi be Kristotɔ vavãwo ƒe “ameha gã aɖe” atsi agbe le “xaxa gã” si gbɔna la me. (Nyaɖeɖefia 7:9, 14) Mawu ƒe nyagblɔɖiwo medoa kpo emevava gbeɖe o. Eya ta Satana ŋutɔ hã nya be yemate ŋu akpe Mawu ƒe amewo ƒe habɔbɔ bliboa dzi gbeɖe o.\n5 Seɖoƒe evelia dze le nyateƒenya vevi aɖe si Mawu subɔla wɔnuteƒe aɖe si nɔ anyi le blema gblɔ la me. Nyagblɔɖila Azariya gblɔ na Fia Asa be: “Yehowa anɔ kpli mi, zi ale si mieli kplii.” (2 Kronika 15:2; xlẽ 1 Korintotɔwo 10:13.) Kpɔɖeŋu geɖewo le Biblia me, siwo ɖo kpe edzi be Satana ƒe asi mete ŋu su Mawu subɔla siwo nɔ Mawu ŋu kplikplikpli la dzi le blemaɣeyiɣiwo me o. (Hebritɔwo 11:4-40) Egbea hã la, Kristotɔ si te ɖe Mawu ŋu kplikplikpli la ate ŋu atsi tre ɖe Abosam ŋu ahaɖu edzi kura gɔ̃ hã. Mawu ƒe Nya la na kakaɖedzi mí be: “Mitsi tsitre ɖe Abosam ŋu, eye asi le mia gbɔ.”—Yakobo 4:7.\n‘MÍELE KAME TEM KPLE GBƆGBƆMEŊUSẼ VƆ̃ÐIWO’\n6. Aleke Satana wɔa aʋa kple Kristotɔ ɖe sia ɖee?\n6 Abe ale si míegblɔe va yi ene la, Satana mate ŋu aɖu Yehowa ƒe amewo katã dzi o, gake eƒe asi ate ŋu asu mí ame ɖekaɖekawo dzi ne míele ŋudzɔ o. Satana nyae be yeate ŋu avuvu mí bɔbɔe ne yena mía kple Yehowa dome ƒomedodoa me gbɔdzɔ. Aleke Satana wɔa esiae? To mía dzi dzedze vevie, mía dzi dzedze ŋkume kple ŋkume, kple mía dzi dzedze ayetɔe me. Mina míadzro mɔnu siawo siwo Satana zãna la me ɖekaɖeka.\n7. Nu ka tae Satana ƒe ŋku biã ɖe Yehowa ƒe amewo dzi dzedze vevie ŋu egbea?\n7 Mía dzi dzedze vevie. Apostolo Yohanes gblɔ be: “Xexe blibo la katã le vɔ̃ɖitɔ la ƒe ŋusẽ te.” (1 Yohanes 5:19) Nuxlɔ̃ame aɖe le nya siawo me na Kristotɔ vavãwo katã. Esi wònye be Satana ƒe asi su ame mavɔ̃mawuwo ƒe xexe bliboa dzi xoxo ta la, ate ŋu atɔ ŋku Yehowa ƒe amewo, siwo dzi eƒe asi mesu haɖe o la azɔ ahadi be yeadze wo dzi. (Mika 4:1; Yohanes 15:19; Nyaɖeɖefia 12:12, 17) Dzi le ekum vevie le esi wònyae be ɣeyiɣi vi aɖe koe susɔ na ye ta. Eya ta ena eƒe amedzidzedzea nu le sesẽm ɖe edzi. Ele adã dzi vevie hele avu mamlɛa wɔm egbea be yeagblẽ mía kple Mawu dome ƒomedodoa me.\n8. Nu kae apostolo Paulo wɔnɛ esi wògblɔ be “míele kame tem” kple gbɔgbɔmeŋusẽ vɔ̃ɖiwo?\n8 Mía dzi dzedze ŋkume kple ŋkume. Apostolo Paulo xlɔ̃ nu haxɔsetɔwo be: “Míele kame tem . . . kple gbɔgbɔmeŋusẽ vɔ̃ɖi siwo le dziƒonutowo me.” (Efesotɔwo 6:12) Nu ka tae Paulo gblɔ be “míele kame tem”? Eƒe nya sia na míekpɔe be aʋa si wɔm míele la nye avuwɔwɔ ŋkume kple ŋkume. Eya ta Paulo ƒe nyawo le gbe tem ɖe edzi be mía dometɔ ɖe sia ɖe le aʋa wɔm kple gbɔgbɔmeŋusẽ vɔ̃ɖiwo tẽe. Míeɖale dukɔ si me ame geɖe xɔ edzi se be gbɔgbɔ vɔ̃wo li loo alo womeli o la me o, ele be wòanɔ susu me na mí ɣesiaɣi be esi míenya tsɔ mía ɖokuiwo ɖe adzɔgbe na Yehowa ko la, aʋagbedzie ma míeɖo afɔe. Kristotɔ ɖe sia ɖe dze aʋa sia gɔme tso gbe si gbe wòɖe adzɔgbe. Eya ta mewɔ nuku o be Paulo xlɔ̃ nu Kristotɔ siwo nɔ Efeso la zi etɔ̃ sɔŋ be woanɔ “tsitre sesĩe”!—Efesotɔwo 6:11, 13, 14.\n9. (a) Nu ka tae Satana kple gbɔgbɔ vɔ̃wo zãa ‘aɖaŋu vɔ̃ vovovowo’? (b) Nu ka tae Satana dzea agbagba be yeakpɔ ŋusẽ gbegblẽ ɖe míaƒe nuŋububu dzi, eye aleke míawɔ atsi tre ɖe eŋu? (Kpɔ aɖaka si nye “ Kpɔ Nyuie Le Satana Ƒe Ayemɔwo Ŋu!”) (d) Satana ƒe ayemɔ ka mee míadzro azɔ?\n9 Mía dzi dzedze ayetɔe. Paulo xlɔ̃ nu Kristotɔwo be woanɔ te sesĩe ɖe Satana ƒe “aɖaŋu vɔ̃wo” nu. (Efesotɔwo 6:11) De dzesii be Paulo megblɔ be “aɖaŋu vɔ̃” o, ke boŋ “aɖaŋu vɔ̃wo.” Ayemɔ vovovowoe le gbɔgbɔmeŋusẽ vɔ̃ɖiwo si wozãna, ke menye ɖeka ko o—eye taɖodzinu aɖe tae. Ne ɣeyiɣiwo va le yiyim la, haxɔsetɔ aɖewo siwo te ŋu nɔ te ɖe tetekpɔ aɖe nu la va naa ta le bubu me. Esia fia be Abosam kple gbɔgbɔ vɔ̃wo léa ŋku ɖe mía dometɔ ɖe sia ɖe ƒe nuwɔnawo ŋu nyuie be yewoanya míaƒe gbɔdzɔgbɔdzɔƒewo. Azɔ wodina be yewoato gbɔdzɔgbɔdzɔ siawo dzi agblẽ nu le mía ŋu. Gake dzidzɔtɔe la, míate ŋu ade dzesi Abosam ƒe ayemɔawo dometɔ geɖe, elabena Biblia klo nu le wo dzi na mí. (2 Korintotɔwo 2:11) Míedzro Satana ƒe ayemɔ siwo nye ŋutilãmenuwo didi, hadede vɔ̃wo, kple gbɔdɔdɔ ƒe agbe gbegblẽ nɔnɔ me do ŋgɔ le agbalẽ sia me. Azɔ mina míadzro Satana ƒe ayemɔ bubu me—si nye gbɔgbɔyɔyɔ.\nGBƆGBƆYƆYƆ—ENYE NUTEƑEMAWƆMAWƆ NA MAWU\n10. (a) Nu kae nye gbɔgbɔyɔyɔ? (b) Aleke Yehowa bua gbɔgbɔyɔyɔe, eye aleke wò hã nèbunɛ?\n10 Gbɔgbɔyɔyɔ nye kadodo kple gbɔgbɔmeŋusẽ vɔ̃ɖiwo tẽe. Afakaka, adzewɔwɔ, dzosasa, kple ŋɔliyɔyɔ katã do ƒome kple gbɔgbɔyɔyɔ. Abe ale si míenyae ene la, gbɔgbɔyɔyɔ ƒomevi ɖe sia ɖe nye “ŋunyɔnu” na Yehowa. (5 Mose 18:10-12; Nyaɖeɖefia 21:8) Esi wòle vevie be míawo hã “[míanyɔ] ŋu nu vɔ̃ɖi” ta la, nede megbe xaa tso mía gbɔ be míade ha kple gbɔgbɔ vɔ̃wo. (Romatɔwo 12:9) Ðe gbɔgbɔyɔyɔ manye nuteƒemawɔmawɔ na Yehowa, mía Fofo si le dziƒo, le mɔ nyɔŋu aɖe ŋutɔ nu oa?\n11. Nu ka tae Satana ƒe alɔ ade dzi ne ete ŋu na míeƒo mía ɖokui ɖe gbɔgbɔyɔyɔnuwɔna aɖe me? Wɔ eƒe kpɔɖeŋu.\n11 Gake esi Satana nyae be gbɔgbɔyɔyɔ nye nuteƒemawɔmawɔ si Yehowa nyɔ ŋui vevie ta la, ele agbagba ɖe sia ɖe dzem be yeana mɔ̃ sia naɖe mía dometɔ aɖewo. Ɣesiaɣi si Satana te ŋu ble Kristotɔ aɖe nu wòkpɔ gome le gbɔgbɔyɔyɔnuwɔna aɖe me la, eƒe alɔ dea dzi. Nu ka tae? Bu kpɔɖeŋu sia ŋu kpɔ: Ne asrafoha aɖe ƒe amegã te ŋu ble asrafoha bubu si wòle aʋa wɔm kplii me tɔ aɖe nu wòdo le asrafoha ma me heva le eƒe akpa dzi la, asrafomegã sia akpɔ dzidzɔ ŋutɔ. Ate ŋu atsɔ ame si do le eƒe futɔwo dome heva le eƒe akpa dzi la aƒo adegbee ahaɖe alɔme le asrafomegã kemɛa ŋu. Nenema kee ne Kristotɔ aɖe ƒo eɖokui ɖe gbɔgbɔyɔyɔnuwɔnawo me la, ke efia be ɖe wòɖoe koŋ trɔ le Yehowa yome heva tsɔ eɖokui de Satana ƒe kpɔkplɔ te. Kpɔ ale si gbegbe wòadzɔ dzi na Satana be yeatsɔ ame si trɔ le Yehowa yome aƒo adegbee ɖa! Ðe mía dometɔ aɖe adi be yeana Satana ƒe alɔ nade dzi alea? Gbeɖe! Míadi be míanye nuteƒemawɔlawo o.\nETSƆA NYA AÐEWO ƑÃA ÐIKEKE ÐE AME ME\n12. Mɔnu kae Satana zãna be yeana nukpɔsusu totro nasu mía si le gbɔgbɔyɔyɔ ŋu?\n12 Ne míenyɔa ŋu gbɔgbɔyɔyɔnuwɔnawo la, Satana mate ŋu ato edzi alé mí o. Eya ta ekpɔe be ele be yeakpɔ ŋusẽ gbegblẽ ɖe míaƒe nuŋububu dzi. Aleke wòwɔnɛ? Edia mɔnu siwo dzi wòato atrɔ Kristotɔwo ƒe nuŋububu ne woabu “nyui be vɔ̃” ahabu “vɔ̃ be nyui.” (Yesaya 5:20) Be Satana naɖo taɖodzinu sia gbɔ la, ezãa mɔnu siwo wòzãna tso gbe aɖe gbe ke la dometɔ ɖeka—etsɔa nya aɖewo ƒãa ɖikeke ɖe ame me.\n13. Aleke Satana zã nya aɖewo tsɔtsɔ ƒã ɖikeke ɖe ame me ƒe mɔnua le blemae?\n13 De dzesi ale si Satana zã mɔnu siae le blema. Ebia Xawa le Eden bɔa me be: “Vavãe Mawu gblɔ be migaɖu abɔmetiawo katã ƒe tsetse aɖeke oa?” Le Hiob ƒe ɣeyiɣiawo hã me, esime mawudɔlawo kpe ta le dziƒo la, Satana fɔ biabia sia ɖe te be: “Dzodzroe Hiob vɔ̃a Mawua?” Eye esime Yesu dze eƒe subɔsubɔdɔa gɔme le anyigba dzi la, Satana tɔ gbe Kristo be: “Ne Mawu ƒe vie nènye la, ekema gblɔ na kpe siawo be woatrɔ azu abolo.” Wò ya bu eŋu kpɔ be, le Yesu gome la, Satana do dzi ke ɖi Yehowa ŋutɔ ƒe nya siwo wògblɔ kwasiɖa ade aɖewo do ŋgɔ be “ame siae nye Vinye si gbɔ nyemelɔ̃a nu le o, si ƒe nu dzea ŋunye.”—1 Mose 3:1; Hiob 1:9; Mateo 3:17; 4:3.\n14. (a) Aleke Satana zãa eƒe ayemɔwo tsɔ ƒãa ɖikeke ɖe ame me ku ɖe gbɔgbɔyɔyɔ ŋui? (b) Nu ka mee míadzro azɔ?\n14 Egbea hã, Abosam zãa mɔnu ma tɔgbi be yeatsɔ aƒã ɖikeke ɖe mía me ne míagakpɔ ale si gbegbe gbɔgbɔyɔyɔ vɔ̃ɖii la adze sii o. Nublanuitɔe la, ete ŋu ƒã ɖikeke ɖe mía nɔvi aɖewo ƒe susu me. Wova te sese le wo ɖokuiwo me be naneke megblẽ le gbɔgbɔyɔyɔnuwɔna aɖewo ŋu o. (2 Korintotɔwo 11:3) Aleke míate ŋu akpe ɖe ame siawo ŋu woaɖɔ woƒe nuŋububu ɖo? Nu kae míate ŋu awɔ be Satana ƒe ayemɔwo nagaflu mí o? Be míaɖo biabia siawo ŋu la, mina míakpɔ nu eve aɖewo siwo dzi Satana tona ayetɔe hea amewo dea gbɔgbɔyɔyɔnuwɔnawo me la ɖa. Woawoe nye modzakaɖeɖe kple atikewɔwɔ.\nETOA MÍAƑE DZODZROWO KPLE HIAHIÃWO DZI\n15. (a) Aleke ame geɖe bua gbɔgbɔyɔyɔ le dukɔ aɖewo me? (b) Mɔ ka nue xexea ƒe nukpɔsusu le gbɔgbɔyɔyɔ ŋu kpɔ ŋusẽ ɖe Kristotɔ aɖewo dzi le?\n15 Le yevudedukɔ aɖewo me la, ame geɖe va le vivimenuwɔwɔ, adzewɔwɔ, kple gbɔgbɔyɔyɔnuwɔna bubuwo bum fefenui. Woɖea gbɔgbɔyɔyɔnuwɔnawo fiana le filmwo, agbalẽwo, television dzi wɔnawo, kple kɔmpiuta dzi fefewo me abe dzidzɔdonameɖokuinu, aɖaŋudzedze, kple nu si megblẽa naneke le ame ŋu o ene. Film kple agbalẽ siwo kuna ɖe gbɔgbɔyɔyɔ ŋu la va bɔ ale gbegbe be ame siwo nuwɔna siawo dzɔa dzi na la ɖo eŋuti habɔbɔwo gɔ̃ hã. Edze ƒãa be gbɔgbɔ vɔ̃wo te ŋu na gbɔgbɔyɔyɔ dzena na amewo abe nu tsɛ si me afɔku aɖeke mele o ene. Ðe Kristotɔ aɖewo hã va le gbɔgbɔyɔyɔ bum nu tsɛe abe ale si wòle le ame geɖe gome enea? Ɛ̃, nukpɔsusu totro sia va su mía nɔvi aɖewo si. Le mɔ ka nu? Le kpɔɖeŋu me, esi Kristotɔ aɖe kpɔ film aɖe si me gbɔgbɔyɔyɔnuwɔnawo le vɔ la, egblɔ be: “Film ko wònye mekpɔ, nyemekpɔ gome le gbɔgbɔyɔyɔ me o.” Nu ka tae afɔku le nuŋububu alea me?\n16. Nu ka tae afɔku le eme be míatsɔ gbɔgbɔyɔyɔnuwɔnawo kpɔkpɔ aɖe modzakae?\n16 Togbɔ be vovototo le gbɔgbɔyɔyɔ ŋutɔŋutɔ kple ekpɔkpɔ le television dzi me hã la, ema mefia be afɔku aɖeke mele nu siawo kpɔkpɔ me o. Nu ka tae? Bu nya sia ŋu kpɔ: Mawu ƒe Nya la na míenya be ŋusẽ mele Satana kple eƒe gbɔgbɔ vɔ̃wo si be woanya nu si le míaƒe susu me o. * Eya ta abe ale si míegblɔe va yi ene la, gbɔgbɔ vɔ̃wo léa ŋku ɖe míaƒe nuwɔnawo ŋu nyuie—modzaka siwo míeɖena hã le eme—bene yewoade dzesi nu siwo ŋu bum míele kple gbɔdzɔgbɔdzɔ siwo le mía ŋu. Ne Kristotɔ aɖe ƒe nuwɔna ɖee fia be film alo agbalẽ siwo ku ɖe ŋɔliyɔyɔ, akunyawɔwɔ, gbɔgbɔ vɔ̃wo ƒe amedzidzedze, alo esiawo tɔgbi ŋu dzɔa dzi nɛ la, ke ele asi miam gbɔgbɔ vɔ̃woe nye ema. Ne míagblɔe la, etsɔ eƒe gbagbãƒewo le wo fiam! Esia awɔe be gbɔgbɔ vɔ̃awo natɔ ŋku Kristotɔa ƒe gbɔdzɔgbɔdzɔƒe mawo be yewoato edzi agblẽ nu le eŋu kokoko. Le nyateƒe me la, ame aɖewo siwo va nɔ dzidzɔ kpɔm ɖe film siwo me gbɔgbɔyɔyɔnuwɔnawo dzena le gaglã ŋu vivivi la va ƒo wo ɖokui ɖe gbɔgbɔyɔyɔ ŋutɔŋutɔ me mlɔeba.—Xlẽ Galatiatɔwo 6:7.\nDi Yehowa ƒe kpekpeɖeŋu le dɔléɣiwo\n17. Ayemɔ kae Satana te ŋu zãna be yeƒe asi nasu Kristotɔ si le dɔ lém dzi?\n17 Menye dzodzro si le mía me be míaɖe modzaka dzi koe Satana tona be yeagblẽ nu le mía ŋu o, ke etoa ale si míehiãna na atikewɔwɔ hã dzi. Aleke wòwɔnɛ? Dzi ate ŋu aɖe le Kristotɔ si ƒe lãme gblẽ vevie eye wòtsa le atikewɔla vovovowo dzi ʋuu do kpoe la ƒo. (Marko 5:25, 26) Satana kple gbɔgbɔ vɔ̃wo ate ŋu akpɔ esia be enye mɔnukpɔkpɔ na yewo be yewoagblẽ nu le eŋu. Woate ŋu ate Kristotɔ sia kpɔ be wòatrɔ ɖe dɔdamɔnu aɖe si me wozãa “akunyawɔwɔ” alo gbɔgbɔyɔyɔ le la ŋu (Yesaya 1:13) Ne gbɔgbɔ vɔ̃wo ƒe ayemɔ sia kpɔ dzidzedze la, ate ŋu agblẽ nu le Kristotɔ si le dɔa lém la kple Mawu dome ƒomedodoa ŋu. Le mɔ ka nu?\n18. Dɔdamɔnu kawo ƒomevie wòle be Kristotɔ natsri, eye nu ka tae?\n18 Yehowa xlɔ̃ nu Israel-vi siwo va trɔ ɖe “akunyawɔwɔ” ŋu la be: “Ne mieke miaƒe abɔwo me la, maɣla ŋkume ɖe mi. Ne mieli kɔ gbedodoɖawo gleglegle hã la, nyemele wo se ge o.” (Yesaya 1:15) Míadi godoo be míaƒo asa na nu sia nu si axe mɔ na míaƒe gbedodoɖawo kple kpekpeɖeŋu si tsoa Yehowa gbɔ la xɔxɔ, vevietɔ le ɣeyiɣi siwo me míele dɔ lém. (Psalmo 41:3) Eya ta ne edze abe ale si wowɔna nyaa dɔ si lém ame le, alo dɔdamɔnu aɖe do ƒome kple gbɔgbɔyɔyɔnuwɔnawo ene la, ele be Kristotɔ vavã naƒo asa nɛ. * (Mateo 6:13) Esia ana wòaka ɖe edzi be Yehowa akpɔtɔ akpɔ ŋudzedze ɖe ye ŋu.—Kpɔ aɖaka si nye “ Gbɔgbɔyɔyɔnuwɔnae Wònye Nyateƒea?”\nGBƆGBƆYƆYƆNUWƆNAE WÒNYE NYATEƑEA?\nGɔmeɖose: “Ŋutilã ƒe dɔwɔwɔwo dze ƒãa keŋ, eye woawoe nye . . . gbɔgbɔyɔyɔ, . . . mamawo, kɔmamawo . . . Ame siwo wɔa nu siawo la, womanyi Mawu Fiaɖuƒe la dome o.”—Galatiatɔwo 5:19-21.\nÐe kɔnu siwo me mekpɔa gome le la dometɔ aɖe do ƒome kple alakpadzixɔsewoa?—2 Korintotɔwo 6:16, 17.\nÐe nu siwo le asinye la dometɔ aɖe do ka kple gbɔgbɔyɔyɔnuwɔnawo tẽea?—Dɔwɔwɔwo 19:19.\nÐe dɔdamɔnu aɖe si medi be woazã nam la lɔ akunyawɔwɔ ɖe emea?—3 Mose 19:26.\nAFI SIWO GBƆGBƆ VƆ̃WO ƑE ŊUTINYAWO BƆ ÐO\n19. (a) Nu kae Abosam flu ame geɖewo wosusuna tso eƒe ŋusẽ ŋu? (b) Ŋutinya kawo tɔgbi gbɔgblɔe wòle be Kristotɔ vavãwo natsri?\n19 Togbɔ be ame geɖe siwo le yevuwo de la bua ŋusẽ si le Satana si nu tsɛe hã la, ale si wobunɛ le dukɔ bubu aɖewo me ya to vovo kura. Le dukɔ bubu siawo me la, Abosam flu ame geɖe woxɔe se be ŋusẽ geɖe le ye si wu ale si wòle ŋutɔŋutɔ. Ame aɖewo vɔ̃na na gbɔgbɔ vɔ̃wo ƒe amedzidzedze gbe sia gbe: ne wole nu ɖum wole vɔvɔ̃m, ne wole dɔme wole vɔvɔ̃m, eye ne womlɔ anyi hã wole vɔvɔ̃m. Ŋɔdzinu siwo wobe gbɔgbɔ vɔ̃wo wɔna ƒe ŋutinyawo bɔ ɖe nuto mawo me. Zi geɖe la, amewo ɖea ami ɖe nyawo ale gbegbe be wòblea fu lãme na eselawo. Ðe wòle be míawo hã míanɔ nya mawo tɔgbi kakama? Kura o; ele be Mawu subɔla vavãwo natsri ŋutinya mawo gbɔgblɔ le susu eve aɖewo ta.\n20. Aleke wòate ŋu adzɔe be ame nava nɔ boblo dom Satana ƒe dɔwɔwɔwo le manyamanya me?\n20 Susu gbãtɔae nye be, ne míele gbɔgbɔ vɔ̃wo ƒe nuwɔnawo ŋuti nyawo kakam la, ke míele Satana ƒe ta dom ɖe dzi. Le mɔ ka nu? Ele eme baa be Mawu ƒe Nya la ɖo kpe edzi be Satana te ŋu wɔa ŋusẽdɔwo ya, gake ena míenya hã be Satana zãa “amebeble ƒe dzesiwo.” (2 Tesalonikatɔwo 2:9, 10) Esi wònye Satanae nye ameblela gãtɔ ta la, enya ale si wòakpɔ ŋusẽ ɖe ame siwo tsɔa ɖe le gbɔgbɔyɔyɔ me la ƒe susuwo dzi be woaxɔ nu siwo medzɔ ŋutɔŋutɔ o dzi ase. Ame siawo ate ŋu axɔe se be yewokpɔ nanewo hese gbeɖiɖi aɖewo eye woanɔ nya mawo gblɔm be wonye nu si teƒe yewokpɔ ŋutɔŋutɔ. Le ɣeyiɣi aɖewo megbe la, woƒe nya mawo va zua ŋutinya bubu kura le esi segblɔgblɔlawo ɖea ami ɖee ta. Ne Kristotɔ aɖe le ŋutinya mawo kakam la, ke Abosam, “aʋatsokafofo” la, ƒe lɔlɔ̃nue nye ema wɔm wòle, elabena ele boblo dom Satana ƒe dɔwɔwɔwo.—Yohanes 8:44; 2 Timoteo 2:16.\n21. Nu kawo ŋue míadi vevie be míana míaƒe dzeɖoɖowo naku ɖo?\n21 Susu eveliae nye be, ne ame aɖe kpɔ gbɔgbɔ vɔ̃wo ƒe nuwɔnawo teƒe ŋutɔŋutɔ kpɔ hafi va zu Kristotɔ hã la, vividodo ɖe nya mawo gbɔgblɔ na haxɔsetɔwo ŋu maɖe vi aɖeke o. Nu ka tae? Woxlɔ̃ nu mí be “míaƒe ŋku [nanɔ] Yesu, si nye míaƒe xɔse ƒe Kplɔla Vevitɔ kple Ame si na míaƒe xɔse de blibo la ŋu tututu.” (Hebritɔwo 12:2) Ɛ̃, Kristo dzie wòle be míaƒe susu nanɔ, ke menye Satana o. Anyo be míade dzesii be esi Yesu nɔ anyigba dzi la, menɔ gbɔgbɔmeŋusẽ vɔ̃ɖiwo ŋuti nyawo gblɔm na eƒe nusrɔ̃lawo o, evɔ nya geɖewo nɔ esi wòate ŋu agblɔ tso nu siwo Satana ate ŋu awɔ kple nu siwo mate ŋu awɔ o ŋu hafi. Ke boŋ Fiaɖuƒegbedeasia gbɔgblɔ ŋue Yesu lé fɔ ɖo. Eya ta míadi vevie be míasrɔ̃ Yesu kple eƒe apostoloawo ahana míaƒe dzeɖoɖowo naku ɖe “Mawu ƒe nu dzɔtsuwo ŋu.”—Dɔwɔwɔwo 2:11; Luka 8:1; Romatɔwo 1:11, 12.\n22. Aleke míate ŋu ayi edzi ana ‘dzidzɔ geɖe nanɔ dziƒo’?\n22 Enye nyateƒe be Satana zãa ayemɔnu vovovowo, siwo dome gbɔgbɔyɔyɔ hã le, be yeatsɔ agblẽ mía kple Yehowa dome ƒomedodo me. Gake ne míenyɔ ŋu nu vɔ̃ɖi helé ɖe nu si nyo ŋu la, míana mɔ Abosam be wòagblẽ ale si míeɖoe kplikpaa be míatsri gbɔgbɔyɔyɔnuwɔna ƒomevi ɖe sia ɖe la me gbeɖe o. (Xlẽ Efesotɔwo 4:27.) Wò ya bu ale si gbegbe wòanye “dzidzɔ geɖe le dziƒo” ne míeyi edzi “[nɔ] te sesĩe ɖe Abosam ƒe aɖaŋu vɔ̃wo nu” va se ɖe esime woava ɖee ɖa keŋkeŋ la ŋu kpɔ!—Luka 15:7; Efesotɔwo 6:11.\n^ mm. 16 Dzesideŋkɔ vovovo siwo woyɔna na Satana (abe Tsitretsiɖeŋula, Ameŋugblẽla, Ameblela, Tela, kple Aʋatsokala ene) dometɔ aɖeke meɖee fia be ŋusẽ le esi be wòanya nu siwo le míaƒe dzi kple susu me o. Gake wogblɔ tso Yehowa ya ŋu be “[edzroa] dziwo me kpɔna,” eye wogblɔ tso Yesu hã ŋu be enye ame si “dzroa dzimesusuwo kple dziwo me kpɔ.”—Lododowo 17:3; Nyaɖeɖefia 2:23.\n^ mm. 18 Àkpɔ numeɖeɖe bubuwo le nyati si nye “Ðe Wònye Lãmesẽdodokpɔ si Nyo Nàwɔa?” le Gbetakpɔxɔ, December 15, 1994, axa 19-22, kple “Biblia Ƒe Nukpɔsusu: Atikewɔwɔ si Nàtia—Ðe Wòle Veviea?” le Nyɔ!, January 8, 2001, axa 30-31.\nKPƆ NYUIE LE SATANA ƑE AYEMƆWO ŊU!\nƑe akpe geɖee nye esia la, Satana, si bi ɖe amebeble me ŋutɔ la, ‘gbã ŋku na dzimaxɔsetɔwo ƒe tamesusu.’ (2 Korintotɔwo 4:4) Ele agbagba ɖe sia ɖe dzem hã be yeagblẽ nu le Mawu subɔlawo ƒe nuŋububu ŋu, eye mele ta nam kura le esia wɔwɔ me o. Nu ka tae? Satana nya nyuie be míaƒe nuŋububu kpɔa ŋusẽ ɖe míaƒe nuwɔna dzi. Enya be ne yete ŋu gblẽ nu le míaƒe nuŋububu ŋu ko la, yeate ŋu akplɔ mí ade nu vɔ̃ me.—Yakobo 1:14, 15.\nÐo ŋku ayemɔ si Satana zã tsɔ ble Xawae dzi. Apostolo Paulo gblɔ be: “Mele vɔvɔ̃m be le mɔ aɖe nu la, ale si da la tsɔ eƒe ayedzedze ble Xawa la, ɖewohĩ woagblẽ miaƒe susu be miate ɖa tso . . . Kristo la gbɔ.” (2 Korintotɔwo 11:3) Satana to da si dze aye ŋutɔ dzi ble Xawa de afɔku gã aɖe me. Nu si wòɖo be yeawɔe nye be yeagblẽ eƒe susu, atrɔ eƒe nuŋububu. Eƒe mɔnua dze edzi nɛ. Esi Xawa ɖo toe ta la, ale si wòbua nuwo ŋui va trɔ; nu si wòbuna tsã be se meɖe mɔ le eŋu na ye o la va nɔ edzrom. Esi wonya gblẽ eƒe susu ko la, ege dze nu vɔ̃ me bɔbɔe.—1 Mose 3:1-6; Nyaɖeɖefia 12:9.\nSatana metrɔ o. Mɔnu vevi si wòzãna la gakpɔtɔ li, be: Ne yegblẽ amewo ƒe susu ko la, woawɔ nu vɔ̃ɖi. Eya ta Satana trɔ asi le nuɖoanyi sia ƒe dunyahehe, mawusubɔsubɔ, asitsatsa, kple modzakaɖeɖe ŋu be yeatsɔ ado yeƒe ameflumɔnuwo ɖe ŋgɔ. (Yohanes 14:30) Ekpɔ dzidzedze le ameƒomea me tɔ akpa gãtɔ ƒe susu gbegblẽ me; ɛ̃, etrɔa woƒe nukpɔsusu kple nuŋububu. Amewo megabua nuwɔna siwo wobuna nu vɔ̃e tsã—abe ŋutsu kple ŋutsu alo nyɔnu kple nyɔnu ƒe dɔdɔ, anyinɔnɔ ɖekae abe srɔ̃tɔwo ene srɔ̃maɖemaɖee, kple ahasiviwo dzidzi ene—be wonye nu vɔ̃ o, ke boŋ woda asi ɖe wo dzi hedoa vivi ɖe wo ŋu gɔ̃ hã. Afi ka gbegbee Satana kpɔ dzidzedze le amegbetɔwo beble me se ɖo? Biblia gblɔ be: “Xexe blibo la katã le vɔ̃ɖitɔ la ƒe ŋusẽ te.”—1 Yohanes 5:19.\nSatana ƒe ayemɔwo ate ŋu akpɔ ŋusẽ ɖe mí Kristotɔwo hã dzi. (1 Korintotɔwo 10:12) Esi Satana nyae be ɣeyiɣi vi aɖe koe susɔ na ye ta la, “dzi le ekum vevie,” eye Mawu ƒe amewo koŋue wòtɔ ŋkui be yeakplɔ wo atrae. (Nyaɖeɖefia 12:12) Ne míekpɔ nyuie o la, Satana ƒe ayemɔ siwo menya kpɔna dzea sii bɔbɔe o kpakple “ameblela” geɖe siwo wòzãna la ate ŋu agblẽ nu le míaƒe nuŋububu ŋu ahakplɔ mí ade nu vɔ̃ me.—Tito 1:10.\nNa míatsɔ ale si xexe sia bua srɔ̃ɖeɖee awɔ esia ƒe kpɔɖeŋu. Biblia gblɔ na mí be srɔ̃ɖeɖe nye nu kɔkɔe si me wòle be ame eve naku ɖe wo nɔewo ŋu nuteƒewɔwɔtɔe tegbee. (Mateo 19:5, 6, 9) Gake egbexexea ɖea srɔ̃ɖeɖe fiana le film kple television dzi wɔnawo me abe ɣeyiɣi kpui aɖe ƒe ɖekawɔwɔ si me woate ŋu agblẽ bɔbɔe ene. Ele be mí Kristotɔwo míakpɔ nyuie be Satana ƒe ameflumɔnu sia nagagblẽ nu le míaƒe nuŋububu ŋu o. Ne míeƒo asa na eƒe ŋusẽkpɔɖeamedzi vɔ̃ɖia o la, ate ŋu agblẽ nu le míaƒe nuŋububu ŋu, eye míabu srɔ̃ɖetam si míeka la nu tsɛe. Nu si ate ŋu adzɔe nye be, ne míeva le go dom kuxiwo le srɔ̃ɖeɖea me la, awɔ na mí be míadi ame bubu le srɔ̃ɖeɖea godo, si ase nu gɔme na mí ahakpe ɖe mía ŋu. Kasia, ava wɔ na mí abe ɖe ame bubu—ɖewohĩ dɔwɔhati alo haxɔsetɔ—aɖe le lɔlɔ̃ si dim míele la ɖem fia mí ene. Ne míeɖe mɔ lɔlɔ̃nya ɖo mía kple ame ma dome la, esia ate ŋu ahe mí ade nu vɔ̃ me bɔbɔe.\nKpɔɖeŋu bubue nye ɖokuisinɔnɔ ƒe gbɔgbɔ si xɔ aƒe ɖe Satana ƒe xexea me. Ame geɖe nye “totrilawo [kple] ame siwo doa wo ɖokuiwo ɖe dzi glodzoo.” (2 Timoteo 3:4) Ne gbɔgbɔ sia kpɔ ŋusẽ ɖe mía dzi la, ate ŋu agblẽ nu le ale si míebua ɖokuibɔbɔ kple toɖoɖoe ŋu. Ne gbɔgbɔ sia ge ɖe nɔviŋutsu aɖe me la, ate ŋu ana wòado dziku ɖe hamemetsitsiwo ŋu le woƒe aɖaŋuɖoɖo aɖe ta. (Hebritɔwo 12:5) Ate ŋu ana nɔvinyɔnu aɖe natsi tre ɖe tanyenye ƒe ɖoɖo si Mawu wɔ ŋu.—1 Korintotɔwo 11:3.\nMíedaa akpe na Yehowa be exlɔ̃a nu mí tso Satana ƒe ayemɔwo ŋu. (2 Korintotɔwo 2:11) Mina míaɖoe kplikpaa be míagaɖe mɔ Satana ƒe ameflumɔnuwo nakpɔ ŋusẽ ɖe míaƒe susu dzi gbeɖe o. Ke boŋ míana míaƒe “susu nanɔ nu siwo le dziƒo la ŋu,” ale be míayi edzi anɔ Mawu ƒe lɔlɔ̃ la me ɖaa.—Kolosetɔwo 3:2.


GBE BUBU Abua Acholi Adza Afrikaans Akha Albanian Altai Alur Amerika Tokunɔgbe Amharic Amis Arabic Armenian Armenian (West) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Boulou Bulgarian Cakchiquel Cambodian Catalan Cebuano Changana (Mozambique) Chavacano Chichewa Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Tokunɔgbe Croatian Czech Damara Dangme Danish Digor Douala Drehu Dutch Ecuador Tokunɔgbe Edo Efik Esan Estonian Eŋlisi Eʋegbe Fante Fijian Finnish Fon Franse Ga Garifuna Georgian German Germany Tokunɔgbe Gitonga Gokana Greek Greenlandic Guadeloupean Creole Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (Ɣi) Honduras Tokunɔgbe Hungarian Iban Ibanag Ibinda Icelandic Idoma Igbo Igede Iloko Indonesian Isoko Italian Italy Tokunɔgbe Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexico Tokunɔgbe Mingrelian Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigeria Tokunɔgbe Niuean Norwegian Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curaçao) Persian Pidgin (West Africa) Polish Ponapean Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuela Tokunɔgbe Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zulu\nÐE NÈBUA ɖokuiwò be yenye akpedala alo ame si kpɔa ŋudzedze ɖe nu ŋua? Ehiã be mía dometɔ ɖe sia ɖe nade ŋugble le biabia sia ŋu. Biblia gblɔe ɖi be, le míaƒe ɣeyiɣia me la, ame geɖewo anye “ame madakpewo.” (2 Tim. 3:2) Anɔ eme be ènya ame aɖewo siwo kpɔa mɔ be amewo nawɔ nu sia nu na yewo alo ana nu yewo, abe ɖe wonyi nu sia nu ƒe fe le wo si ene. Edze abe wosena le wo ɖokuiwo me be mehiã be yewoada akpe ɖe nu siwo amewo na yewo kple nu nyui siwo wowɔ na yewo la ta o ene. Ðe màlɔ̃ ɖe edzi be ame siawo gbɔ nɔnɔ menyoa ame ŋu oa?\nTo vovo na ame siawo la, Biblia gblɔ na Yehowa subɔlawo be: “Minye akpedalawo.” Ele be ‘míada akpe ɖe nu sia nu ta.’ (Kol. 3:15; 1 Tes. 5:18) Le nyateƒe me la, ne míekua kutri vevie be míanye akpedalawo la, eɖea vi na mí. Susu geɖewo li siwo tae wòle alea ɖo.\nENANA SUSU NYUI NƆA MÍA SI LE MÍA ÐOKUI ŊU\nSusu vevi aɖe si tae wòle be míaku kutri vevie be míanye akpedalawo ye nye be, enana susu nyui nɔa mía si le mía ɖokui ŋu. Ne ame aɖe da akpe ɖe nu nyui aɖe si wonae alo nu nyui aɖe si wowɔ nɛ ta la, anɔ eme be akpɔ dzidzɔ le eɖokui me, eye ame si wòda akpea na hã akpɔ dzidzɔ. Ne míekpɔa ŋudzedze ɖe nu ŋu la, nu ka tae esia nana míawo ŋutɔwo kple ame bubuwo siaa míekpɔa dzidzɔ? Wò ya bu kpɔɖeŋu sia ŋu kpɔ: Ne ède dzesii be amewo lɔ̃na faa be yewoakpe ɖe ŋuwò la, ɖe esia menana nèsena le ɖokuiwò me be wodea asixɔxɔ ye ŋu oa? Ɛ̃, esia fia be wotsɔa ɖe le eme na wò. Ne ède dzesii be amewo tsɔa ɖe le eme na wò alea la, ana nàkpɔ dzidzɔ le ɖokuiwò me. Anɔ eme be aleae wònɔ le Rut gome. Boaz nyo dɔme na Rut. Ðikeke mele eme o be, esi Rut kpɔe be ame aɖe tsɔ ɖe le eme na ye la, esia na wòkpɔ dzidzɔ ŋutɔ.—Rut 2:10-13.\nEle vevie eye wòsɔ ŋutɔ be míada akpe na Mawu. Ðikeke mele eme o be, ɣeaɖewoɣi la, èbua nu geɖe siwo Yehowa na mí eye wògakpɔtɔ le mía nam la ŋu—woawoe nye nu siwo wòna mí be woakpe ɖe mía ŋu be ƒomedodo kplikplikpli nanɔ mía kplii dome, kpakple ŋutilãmenuwo. (5 Mose 8:17, 18; Dɔw. 14:17) Gake le esi nàbu Mawu ƒe nunana siawo ŋu ɣeyiɣi kpui aɖe ko teƒe la, ɖe manyo be nàdi ɣeyiɣi ade ŋugble le nu nyui geɖe siwo Mawu wɔ na wò kple wò ame veviwo ŋu oa? Ne èdea ŋugble le Wɔwòla ƒe dɔmenyonyo ŋu la, esia ana nàgakpɔ ŋudzedze ɖe eyama ŋu geɖe wu eye kakaɖedzi geɖe wu asu asiwò be elɔ̃ wò hedea asixɔxɔ ŋuwò.—1 Yoh. 4:9.\nKe hã, Yehowa ƒe dɔmenyonyo ŋu bubu kple ŋugbledede le nu nyui siwo wòwɔ na wò ŋu ɖeɖe mesu o; da akpe nɛ ɖe eƒe nyuiwɔwɔwo ta. (Ps. 100:4, 5) Amewo gblɔna be, “akpedada nye nu vevi aɖe si wɔnɛ be amegbetɔwo kpɔa dzidzɔ.”\nENANA MÍA KPLE AMEWO DOME NƆA KPLIKPLIKPLI\nSusu bubu aɖe si tae wònyo be nànye akpedala ye nye be, ana wò kple amewo dome nanɔ kplikplikpli wu. Mí katã míedina be amewo nakpɔ ŋudzedze ɖe mía ŋu. Ne èda akpe na ame aɖe tso dzi me ɖe nu nyui aɖe si wòwɔ na wò ta la, esia awɔe be wò kplii dome nagava nɔ kplikplikpli wu tsã. (Rom. 16:3, 4) Eye zi geɖe la, ame siwo kpɔa ŋudzedze ɖe nu ŋu la lɔ̃na faa kpena ɖe amewo ŋu wu. Wodea dzesi nu nyui siwo amewo wɔ na wo, eye esia ʋãa wo wodina be yewo hã yewoanyo dɔme na amewo. Ɛ̃, kpekpe ɖe amewo ŋu nana míekpɔa dzidzɔ. Ðeko wòle abe ale si Yesu gblɔe ene be: “Dzidzɔ geɖe le nunana me wu nuxɔxɔ.”—Dɔw. 20:35.\nRobert Emmons, si nye ame siwo xɔ ŋgɔ le numekuku aɖe si California Yunivɛsiti wɔ ku ɖe akpedada ŋu la, dometɔ ɖeka gblɔ be: “Be míanye akpedalawo la, ele be míase egɔme be mí katã míehiã na mía nɔewo ƒe kpekpeɖeŋu. Ɣeaɖewoɣi míenaa nu amewo, eye ɣeaɖewoɣi, woawo hã wonaa nu mí.” Nya lae nye be, míehiã na ame bubuwo ƒe kpekpeɖeŋu le mɔ geɖe nu be míate ŋu ayi edzi anɔ agbe ahase vivi na agbea. Le kpɔɖeŋu me, woate ŋu ana nuɖuɖu mí alo akpe ɖe mía ŋu ne míedze dɔ. (1 Kor. 12:21) Edze ƒãa be, ame si nye akpedala la kpɔa ŋudzedze ɖe nu nyui siwo amewo wɔna nɛ la ŋu. Esi wòle alea ta la, ɖe nèna wòzu numame na wò be nàda akpe ɖe nu siwo amewo wɔna na wò la ta?\nENANA SUSU NYUI NƆA MÍA SI ÐE AGBEA ŊU\nSusu bubu aɖe si tae wòle be míaku kutri vevie be míanye akpedalawo ye nye be, ekpena ɖe mía ŋu míetsɔa míaƒe susu ɖoa nu nyuiwo ŋu tsɔ wu be míaƒe susu nanɔ kuxiwo ŋu. Le mɔ aɖe nu la, míaƒe susu wɔa dɔ abe sranui ene—míetea ŋu tsɔa míaƒe susu ɖoa nu siwo dzɔna le míaƒe agbe me la dometɔ aɖewo ŋu, evɔ míeɖea susu ɖa le wo dometɔ aɖewo ya dzi. Esia wɔnɛ be, míetea ŋu dea dzesi nu nyuiawo eye míeŋea aɖaba ƒua míaƒe kuxiwo dzi. Zi ale si nèkpɔa ŋudzedze ɖe nu ŋui la, zi nenemae nàte ŋu ade dzesi nu nyui siwo amewo wɔna na wò, eye esia awɔe be nàgakpɔ ŋudzedze ɖe nu ŋu geɖe wu. Ne ètsɔa wò susu ɖoa nu siwo ta nàte ŋu ada akpe ɖo ŋu la, esia akpe ɖe ŋuwò nàwɔ nu si ƒe dzi ƒo apostolo Paulo de na mí be, “Dzi nedzɔ mi le Aƒetɔ la me ɣeawokatãɣi,” la dzi.—Flp. 4:4.\nNe míekpɔa ŋudzedze ɖe nu ŋu la, esia awɔe be míanɔ susu manyomanyowo ŋu bum o. Asesẽ ŋutɔ be ame aɖe nakpɔ ŋudzedze ɖe nu nyui si wowɔ nɛ ŋu tso dzi me, evɔ le ɣeyiɣi ma ke me, wòaganɔ ŋu ʋãm, alé blanui, alo ado dziku. Azɔ hã, zi geɖe la, ame siwo kpɔa ŋudzedze ɖe nu ŋu la metia ŋutilãmenuwo yome vivivo o. Nu siwo le wo si la dzea wo ŋu, eye womenɔa agbagba dzem be ŋutilãmenu geɖe wu nasu yewo si o.—Flp. 4:12.\nBU YAYRA SIWO KATÃ SU ASIWÒ LA ŊU!\nEsi nènye Kristotɔ ta la, ènyae be ado dzidzɔ na Satana ŋutɔ ne nɔnɔme sesẽ siwo me tom nèle le ŋkeke mamlɛ siawo me la wɔe be nèlé blanui eye dzi ɖe le ƒowò. Adzɔ dzi nɛ ŋutɔ ne susu si mesɔ o va le asiwò ɖe agbea ŋu eye nètoa nyatoƒoe le nu sia nu ŋu. Ne edzɔ alea la, awɔe be amewo madi be yewoaɖo to wò ne èle nya nyuia gblɔm na wo o. Nya lae nye be, nɔnɔme nyui si nye ŋudzedzekpɔkpɔɖenuŋu alo akpedada la do ƒome kple Mawu ƒe gbɔgbɔa ƒe kutsetsea. Le kpɔɖeŋu me, ne míebu nu nyui siwo Mawu na mí ŋu la, míekpɔa dzidzɔ, eye xɔse nɔa mía si be eƒe ŋugbedodowo katã ava eme.—Gal. 5:22, 23.\nEsi nènye Yehowa subɔla ta la, ɖikeke mele eme o be, èlɔ̃ ɖe nu siwo me míedzro ku ɖe akpedada ŋu le nyati sia me la dzi. Ke hã, àlɔ̃ ɖe edzi hã be, menɔa bɔbɔe ɣesiaɣi be míanye akpedalawo eye susu nyui nanɔ mía si ɖe agbea ŋu o. Gake mègana esia nana dzi naɖe le ƒowò o. Anya wɔ be nàsrɔ̃ nɔnɔme nyui sia ahayi edzi anɔ eɖem fia. Aleke nàwɔ esiae? Di ɣeyiɣi gbe sia gbe nàde ŋugble le nu nyui siwo dzɔ le wò agbe me, siwo ta nàte ŋu ada akpe ɖo la ŋu. Zi ale si nèwɔa esia la, zi nenemae wòava nɔ bɔbɔe na wò wu be nàkpɔ ŋudzedze ɖe nu ŋu. Esia ana nàkpɔ dzidzɔ geɖe wu ame siwo tsɔa woƒe susu ɖoa agbemekuxiwo ŋu. Tsɔ wò susu ɖo nu nyui siwo Mawu wɔ, siwo dea dzi ƒo na wò henana nèkpɔa dzidzɔ kpakple nu nyui siwo ame bubuwo wɔ na wò la ŋu. Ðewohĩ, anyo be nàŋlɔ wo ɖi. Àte ŋu aŋlɔ nu eve alo etɔ̃ aɖewo siwo dzɔ le ŋkekea me, siwo ta nàdi be yeada akpe ɖo la ɖi.\nNumekulawo de dzesii be, ne míedaa akpe na amewo edziedzi la, ate ŋu atrɔ ale si míaƒe ahɔhɔ̃a wɔa dɔe ale be wòava nɔ bɔbɔe na mí wu be míakpɔ dzidzɔ geɖe le agbe me. Edze ƒãa be, ame si nye akpedala la kpɔa dzidzɔ geɖe wu. Eya ta, bu yayra siwo katã su asiwò la ŋu, kpɔ dzidzɔ ɖe nu nyui siwo dzɔ le wò agbe me la ŋu, eye nàyi edzi anye akpedala! Mègaŋe aɖaba ƒu nu nyui siwo su asiwò la dzi o, ke boŋ ‘da akpe na Yehowa, elabena eya amea nyo.’ Ɛ̃, ‘da akpe ɖe nu sia nu ta.’—1 Kron. 16:34; 1 Tes. 5:18.\nƉoe Ɖe Amewo Ɖoe Ɖe Amewo “Mida Akpe Ðe Nu Sia Nu Ta”


GBE BUBU Albanian Amharic Arabic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Hiligaynon Hungarian Igbo Indonesian Italian Japanese Kirghiz Korean Latvian Lithuanian Malagasy Myanmar Norwegian Polish Portuguese Romanian Russian Samoan Setswana Sinhala Slovak Slovenian Spanish Swedish Tagalog Thai Turkish Ukrainian Urdu\nMƆ SIWO Dzi Woato Ada Asɔ Claudine gblɔ be: “Ne míenya ʋui ko la, míekpɔa nusianu si woɖena, tso nukpɔkpɔ aɖe dzi yi bubu dzi. Míetsinɛ o ʋuu vaseɖe esime alɔ̃ tsɔ mí.” Ame aɖewo gblɔna be: “Nyemete ŋu ɖea ŋku ɖa le edzi o la!” eye ame bubuwo hã gblɔna be, “Nyemedina be makpɔ television fũ akpa hafi o, gake ekpɔkpɔ dzi ko menɔna.” Ðe nèkpɔa television fũ akpa? Ðe nèbua ŋusẽ si gbegbe television kpɔna ɖe wò ƒomea dzi ŋua? Aɖaŋuɖoɖo siwo akpe ɖe ŋuwò nàda asɔ le television kpɔkpɔ me dometɔ aɖewoe nye esi:\n1. DE DZESI ƔEYIƔI SI GBEGBE NÈTSƆ KPƆA TELEVISION. Lododowo 14:15 gblɔ be, “Nunyala léa ŋku ɖe eƒe afɔɖeɖe ŋu.” Nunya le eme be nàde ŋugble le alesi nèkpɔa television ŋu ahakpɔe ɖa ne ahiã be nàwɔ tɔtrɔ aɖewo hã. Nɔ ɣeyiɣi sinu nèzãna tsɔ kpɔa television la ŋlɔm ɖi hena kwasiɖa ɖeka lɔƒo. Àdi hã be yeaŋlɔ television dzi wɔna siwo yekpɔna, nusiwo yesrɔ̃na tsoa wo me, kple alesi gbegbe wɔna siawo kpɔkpɔ doa dzidzɔ na wòe ɖi. Gake nusi le vevie nye be, nàbu ɣeyiɣi agbɔsɔsɔme si gbegbe nèzãna tsɔ nɔa television ŋgɔe. Ðewohĩ ɣeyiɣi si gbegbe nèzãna tsɔ kpɔa television nyanya awɔ nuku na wò. Ðewohĩ wò agbemeɣeyiɣi si gbegbe nèzãna ɖe television ŋu nyanya ɖeɖe dzaa aʋã wò be nàwɔ tɔtrɔ.\n2. ÐE ƔEYIƔIA DZI KPƆTƆ. Dze agbagba nàɖe asi le television kpɔkpɔ ŋu hena ŋkeke ɖeka le kwasiɖa me, kwasiɖa blibo ɖeka, alo ɣleti ɖeka. Alo àdi be yeaɖo ɣeyiɣi agbɔsɔsɔ sinu yeatsɔ akpɔ television gbesiagbee ɖi. Ne èɖe ɣeyiɣi si nètsɔ kpɔa television gbesiagbe dzi kpɔtɔ miniti 30 la, gaƒoƒo 15 sɔŋ atsi anyi na wò ɣleti sia ɣleti. Zã ɣeyiɣi ma ɖe dɔ ɖeviwo wɔwɔ, abe ɖokuiwò ƒoƒo ɖe mawumedɔwo me, agbalẽ ɖɔʋuwo xexlẽ, alo hadede kple ƒometɔwo kple xɔlɔ̃wo ene, ŋu. Numekukuwo ɖee fia be television kpɔkpɔ ɖea vi na amesiwo mekpɔnɛ fũ o wu amesiwo kpɔnɛ fũ akpa. Mɔ siwo dzi woato aɖe television kpɔkpɔ dzi akpɔtɔ dometɔ ɖekae nye be woaɖe television la do goe le xɔdɔmea me. Ðevi siwo television le xɔme na la kpɔa television gaƒoƒo ɖeka kple afã wu ɖevi siwo ƒe xɔme television mele o. Tsɔ kpe ɖe eŋu la, ne television le ɖevi aɖe ƒe xɔme la, dzilaawo menyana nusiwo wònɔa kpɔkpɔm o. Dzilawo kple srɔ̃tɔwo akpɔe be yewoakpɔ ɣeyiɣi geɖe wu ɖe yewo nɔewo ŋu ne yewoɖe television la do goe le yewo ŋutɔ ƒe xɔdɔme hã me. Ame aɖewo tiae gɔ̃ hã be television manɔ yewo si kura o.\n3. WƆ ÐOÐO ÐE NUSIWO NÀKPƆ ŊU. Enye nyateƒe be, wɔna nyuiwo le television dzi nàkpɔ. Le esi teƒe be nànɔ television dɔwɔƒe vovovowo ʋum alo nànɔ nusianu si ko ɖem wole kpɔm la, tia nusi nèdi be yeakpɔ le nusiwo woaɖe gbemagbe ƒe ɖoɖowɔɖia me do ŋgɔ. Ʋu television la ne wodze wɔna si nèdi be yeakpɔ la gɔme, eye nàtsii ne ewu nu. Alo le esi teƒe be nànɔ wɔnawo kpɔm esime wole wo ɖem fia enumake la, àte ŋu alé wo ɖi ɖe kasɛt dzi hena wo kpɔkpɔ emegbe. Esia awɔe be nàte ŋu akpɔe le ɣeyiɣi si sɔ na wò wu dzi, si ana be nàte ŋu ana mɔ̃a nasi du to boblodonuwo dzi ayi.\n4. TIA WO ME. Biblia gblɔe ɖi be le míaƒe ɣeyiɣia me la, amewo lanye “ɖokuilɔ̃lawo, galɔ̃lawo, adegbe ƒuƒlu ƒolawo, dadalawo, busunyagblɔlawo, ame maɖoto dzilawo, ame madakpewo kple ame makɔmakɔwo; amesiwo melɔ̃a ame ƒe nya o, amesiwo gbea avuléle, ameŋuzɔlawo, amesiwo mete ŋu ɖua wo ɖokui dzi o, ame wɔadãwo, amesiwo melɔ̃a nu nyui o, yomemɔfialawo, ame mabunuwo, amesiwo doa wo ɖokui ɖe dzi glodzo, amesiwo lɔ̃a hadzedze wu esi woalɔ̃ Mawu.” Ðewohĩ àlɔ̃ ɖe edzi be nɔnɔme siawo tututue television dzi fefewɔlawo ɖena fiana. Biblia xlɔ̃ nu be, “Te ɖokuiwò ɖa tso amesiawo gbɔ!” (Timoteo II, 3:1-5) Woxlɔ̃ nu mí be, “Migana woable mi o! Habɔbɔ vɔ̃wo gblẽa nuwɔna nyuiwo.”—Korintotɔwo I, 15:33.\nBe woatia television dzi wɔna siwo woakpɔ me bia ɖokuidziɖuɖu. Ðe wòdzɔ ɖe dziwò kpɔ be, nète television dzi wɔna aɖe kpɔkpɔ, eye nède dzesii le miniti ʋɛ aɖewo megbe be mesɔ yeakpɔ o, ke hã, esi nèdi be yeakpɔ nusi adzɔ kplɔe ɖo ta la, kaka nànyaa nèkpɔ wɔna la katã wu enua? Edzɔna ɖe ame geɖe dzi. Gake ne ète ŋu ɖua ɖokuiwò dzi tsina television la be nàte ŋu awɔ nu bubu la, àkpɔe be naneke meto ye ŋu o.\nƔeyiɣi didi aɖe do ŋgɔ hafi woato television vɛ la, hakpalaa ŋlɔ bena: “Nyematsɔ nu tovo aɖo ŋku me o.” (Psalmo 101:3) Taɖodzinu nyui kae nye si si wòle be míalé ɖe susu me ne míele nusiwo míadi be míakpɔ la tiam! Ame aɖewo tso nya me heɖe television la ɖa kura abe alesi Claudine wɔe ene. Egblɔ be: “Nyemede dzesi alesi gbegbe television na nye dzitsinya gbɔdzɔ la kura o. Ne mekpɔ television fifia la, nusiwo meɖea fu nam tsã o la, ɖea fu nam vevie. Mebunɛ tsã be meɖɔa ŋu ɖo le nusiwo mekpɔna me ŋutɔ, gake meva kpɔe be meble ɖokui nye. Fifia ne mekpɔ wɔna ɖɔʋuwo la, wovivia nunye geɖe wu.”—g10/06.\nŊlɔ ɣeyiɣi sinu nèzãna tsɔ kpɔa television la ɖi\nTsɔ dɔwɔna siwo aɖe vi wu ɖɔli television kpɔkpɔ\nMegahe television la tsitsi ɖe megbe o!\nƉoe Ɖe Amewo Ɖoe Ɖe Amewo Television Kple Ðeviwo\ng 10/06 axa 7-9


Filemon, Kluviwo Le Roma Fiaɖuƒea Me, Kple Foiniketɔwo Ƒe Aɖabɛ Dzĩ | Ènyaa\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bicol Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Lingala Lithuanian Luganda Luo Macedonian Malagasy Malay Maltese Maya Mongolian Myanmar Nepali Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Polish Portuguese Quechua (Bolivia) Rarotongan Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tshiluba Tsonga Turkish Tuvaluan Twi Ukrainian Umbundu Venda Vietnamese Xhosa Yoruba Zulu\nAleke agbea nɔ na kluviwo le Roma Fiaɖuƒea me?\nRoma Kluviwo Ƒe Kɔgɛ\nLe Roma Fiaɖuƒea te la, ne asrafowo ɖu dukɔ aɖe dzi la, wowɔa aboyomeawo kluviwoe, eye nenema kee ame aɖewo hã léa amewo sesẽe. Wodzraa ame siwo wolé la, eye zi geɖe la, womegatrɔna yia aƒe alo kpɔa woƒe ƒometɔwo gbeɖe o.\nkluvi geɖe ku le tomenukuƒewo le dɔwɔwɔ atraɖii ta, ke nuwo kana ɖe eme vie na wo dometɔ siwo nye agbledɔwɔlawo kple aƒemedɔwɔlawo ya. Ɣeaɖewoɣi la, wozia kluviwo dzi dea kɔgɛ si wowɔ kple gayibɔ la kɔ na wo, si dzi woŋlɔ ɖo be, ne kluvia si eye ame aɖe lée gbugbɔe yi na eƒe aƒetɔ la, woaɖo eteƒe nɛ. Wotsɔa ga xɔdzo ɖea dzeside si nye F, si le tsitre ɖi na fugitivus (sisila) la ɖe ŋgonu na kluvi siwo tee kpɔ enuenu be yewoasi.\nBiblia gbalẽ si nye Filemon ƒo nu tso ale si apostolo Paulo na kluvi Onesimo trɔ yi eƒe aƒetɔ Filemon, si gbɔ wòsi le la gbɔe ŋu. Togbɔ be le se nu la, Filemon kpɔ mɔ ahe to Onesimo vevie hã la, Paulo gblɔ na Filemon be wòaxa ɖe lɔlɔ̃ kpakple xɔlɔ̃wɔwɔ si le yewo dome la ta ‘axɔe dɔmenyotɔe.’—Filemon 10, 11, 15-18.\nNu ka tae Foiniketɔwo xɔ ŋkɔ le amadede dzĩ la ɖaɖa me?\nFoinike, si míagblɔ gbadzaa be eyae nye afi si egbegbe Libanon le la xɔ ŋkɔ le Tirotɔwo ƒe amadede dzĩ la ɖaɖa me. Dugã si nye Tiro ƒe ŋkɔe woyɔ tɔ ɖe amadede sia ŋu. Blema Israel Fia Salomo zã “aɖabɛ dzĩtɔ,” si nye Tirotɔ aɖe ƒe asinudɔwɔwɔ la tsɔ ɖo atsyɔ̃ na gbedoxɔ si wòtu.—2 Kronika 2:12, 13.\nLe blema la, Tirotɔwo ƒe amadede dzĩ lae nye amadede si xɔ asi wu, eye dɔ si gbegbe wowɔna hafi kpɔa amadede sia la koŋ tae wòxɔ asi nenema ɖo. Gbã la, tɔƒodelawo ɖea ƒumebɔbɔ * ƒomevi aɖe si me woɖea amadedea tsonɛ la le agbɔsɔsɔ gã me. Hafi woade ama avɔ ɖeka la, ele be woazã ƒumebɔbɔ 12,000 sɔŋ. Eyome ame siwo ɖaa amadedea la ɖea abɔbɔawo le woƒe goawo me ale be woate ŋu aɖe woƒe akpa si wokpɔa amadedea tsonɛ la. Azɔ wodea dzee hesianɛ ɖe ŋdɔgbe ŋkeke etɔ̃. Emegbe wokɔnɛ ɖe zɔ me eye wokua atsiaƒutsi kɔna ɖe edzi hetua nu ɖe enu wònɔa dzo dzi ŋkeke geɖe.\nEsi wònye be Foiniketɔwo ɖu dukɔ geɖewo dzi ƒe alafa geɖe eye wolɔ̃a asitsatsa ta la, wokpɔ asi na Tirotɔwo ƒe amadede dzĩ la, eye esia wɔe be wote ŋu yi edzi nɔ eɖam hã. Woke ɖe nu siwo wozã le amadede sia wɔwɔ me la ŋu le Mediterranea-ƒua ƒe nutowo me yi ɖe keke ɣetoɖoƒe ɖaa le Cádiz, le Spain ke.\n^ mm. 8 Abɔbɔ siawo ƒe go ƒe didime nɔna abe sentimeta 5 va ɖo 8 ene.\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ April 2014 | Ðe Wòhiã Be Nàdo Gbe Ða?


2 Korintotɔwo 13 | Biblia Le Internet Dzi | Xexe Yeye Gɔmeɖeɖe\nNuxɔxlɔ̃ kple dzideƒoname mamlɛawo (1-14)\n“Minɔ mia ɖokui dom kpɔ be miele xɔse la me hã” (5)\nMina woanɔ mia ɖɔm ɖo; miaƒe tamesusu nanɔ ɖeka (11)\n13 Zi etɔ̃liae nye esia si megbɔna mia gbɔ. “Le ɖasefo eve alo etɔ̃ ƒe ɖaseɖiɖi* nu la, woaɖo kpe nya sia nya dzi.”+ 2 Togbɔ be nyemele mia gbɔ fifia o hã, ɖeko wòle abe mele mia gbɔ zi evelia ene, eye mele nu xlɔ̃m ame siwo wɔ nu vɔ̃ tsã, kple ame susɔewo katã hã do ŋgɔ, be ne megava ake la, nyemakpɔ nublanui na wo o, 3 elabena miele kpeɖodzi dim si afia be Kristo le nu ƒom to dzinye vavã, Kristo si megbɔdzɔ le nuwɔwɔ kpli mi me o, ke boŋ wòsẽa ŋu le mia dome. 4 Elabena nyateƒee wònye be wohee ɖe ati ŋu le gbɔdzɔgbɔdzɔ ƒe nɔnɔme si me wònɔ ta, gake ele agbe le Mawu ƒe ŋusẽ ta.+ Nyateƒee, míawo hã míegbɔdzɔ abe ale si eya hã nɔ nɔnɔme sia me tsã ene, gake míanɔ agbe kplii+ le Mawu ƒe ŋusẽ si wòɖe fia mi la ta.+ 5 Minɔ mia ɖokui dom kpɔ be miele xɔse la me hã; minɔ mia ɖokui me dzrom kpɔ ne mianya ame siwo ƒomevi mienye.+ Alo ɖe miede dzesii be Yesu Kristo le ɖekawɔwɔ me kpli mi oa? Negbe ɖe womekpɔ ŋudzedze ɖe mia ŋu o. 6 Mele mɔ kpɔm vavã be miava kpɔe adze sii be, menye ame siwo ŋu womekpɔ ŋudzedze ɖo o lae míenye o. 7 Ke míedoa gbe ɖa na Mawu be miagawɔ nu gbegblẽ aɖeke o, menye be míawo míadze ame siwo ŋu wokpɔ ŋudzedze ɖo o, ke boŋ be miawɔ nu si nyo, ne míawo míedze ame siwo ŋu womekpɔ ŋudzedze ɖo o hã. 8 Elabena míate ŋu awɔ naneke ɖe nyateƒe la ŋu o, negbe nu si ade nyateƒe la dzi ko. 9 Vavãe, ne míawo míegbɔdzɔ gake miawo miesẽ ŋu la, edzɔa dzi na mí. Eye esiae míedoa gbe ɖa biana, be woaɖɔ mi ɖo. 10 Esia tae mele nya siawo ŋlɔm togbɔ be nyemele mia gbɔ o hã, ale be ne mele mia gbɔ la, nye asi nagasẽ ɖe mia dzi le ŋusẽ si Aƒetɔ la nam+ be matsɔ atu ame ɖo, ke menye be matsɔ agblẽ nu le ame ŋu o, la zazã me o. 11 Mlɔeba la, nɔviwo, miyi edzi mianɔ dzidzɔ kpɔm, mina woanɔ mia ɖɔm ɖo, woanɔ akɔ fam na mi,+ miaƒe tamesusu nanɔ ɖeka,+ minɔ anyi le ŋutifafa me;+ eye lɔlɔ̃ kple ŋutifafa ƒe Mawu+ la anɔ anyi kpli mi. 12 Mitsɔ nugbugbɔ kɔkɔe do gbe na mia nɔewo. 13 Ame kɔkɔewo katã do gbe na mi. 14 Mía Aƒetɔ Yesu Kristo ƒe amenuveve kple Mawu ƒe lɔlɔ̃ kpakple gbɔgbɔ kɔkɔe si ɖea vi na mí katã la, nanɔ kpli mi katã.


Nya Kae Biblia Gblɔ Tso Atamanono Ŋu?\nGBE BUBU Afrikaans Albanian Amharic Arabic Armenian Armenian (West) Aymara Bengali Bicol Bislama Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Gujarati Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Kwanyama Lingala Lithuanian Luganda Luo Macedonian Malagasy Malayalam Maltese Marathi Maya Mizo Mongolian Moore Myanmar Ndebele Nepali Ngabere Norwegian Nyaneka Nzema Ossetian Pangasinan Papiamento (Aruba) Papiamento (Curaçao) Polish Portuguese Punjabi Quechua (Bolivia) Quichua (Imbabura) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tamil Tatar Telugu Tetun Dili Thai Tigrinya Tshiluba Tsonga Turkish Tuvaluan Twi Ukrainian Umbundu Uzbek Venda Vietnamese Wayuunaiki Xhosa Yoruba Zande Zulu\nNYATI SI LE AKPAA DZI | ALE SI MAWU BUA ATAMANONOE\nNaoko si ŋu míeƒo nu tsoe le nyati gbãtɔa me la gblɔ tso nu si kpe ɖe eŋu wòte ŋu dzudzɔ atamanono la ŋu be, “Nusɔsrɔ̃ tso Mawu ƒe nɔnɔme nyuiwo kple eƒe tameɖoɖo ŋuti nyateƒea ŋu ye kpe ɖe ŋunye medzudzɔ.” Biblia mee wòsrɔ̃ nu mawo tsoe. Togbɔ be Biblia meyɔ atama ŋkɔ o hã la, ekpe ɖe mía ŋu míenya ale si Mawu bua atamanonoe. * Nyateƒenya sia nyanyae do ŋusẽ ame geɖe woɖu numame ma dzi heɖe asi le eŋu keŋkeŋ. (2 Timoteo 3:16, 17) Na míadzro go etɔ̃ siwo me atamanono gblẽa nu le ame ŋu le kpakple nya si Biblia gblɔ tso wo ŋui la me.\nATAMANONO ZUA NUMAME NA AME\nAtike siwo zazã tsia ame si wu la dometɔ ɖekae nye nikotin si nɔa atama me. Ewɔa dɔ abe atike siwo nana ame nɔa ŋute kple esiwo nana woɖea dzi ɖi la siaa ene. Zi ale si atamanolaa nya gbɔ atamadzudzɔa ko la, zi nenemae nikotin la gena ɖe eƒe ahɔhɔ̃ me le ɣeyiɣi kpui aɖe ko me. Nikotin agbɔsɔsɔ si nɔa atike si ɖɔkta abia be ame nano zi ɖeka me lae nɔa atamadzudzɔ si wogbɔ zi ɖeka la me, si fia be atamanola siwo noa go ɖeka gbe ɖeka le mama dedie nu la noa nikotin ƒe agbɔsɔsɔ si nɔa atike me la ƒe teƒe 200 sɔŋ, eye esia sɔ gbɔ sãsãsã wu kɔdzitike ɖe sia ɖe tɔ. Nikotin sia gbegbe si gena ɖe ahɔhɔ̃a me la wɔnɛ be asiɖeɖe le eŋu zua dɔ. Ne enya tsi ame si ko la, asiɖeɖe le eŋu ƒe kuxiwo ɖea fu na atamanolaa, negbe ɖe wòɖi kɔ na atamanono ƒe dzodzroa ko hafi.\n‘Miezu ame si mieɖoa toe la ƒe kluviwo.’—Romatɔwo 6:16\nNe èzu kluvi na atamanono la, ɖe wòanya wɔ be nàɖo to Mawua?\nBiblia kpe ɖe mía ŋu míekpɔ susu nyuitɔ si wòle be wòanɔ mía si le nyaa ŋu esi wògblɔ be: ‘Ðe mienyae be ne mietsɔa mia ɖokuiwo wɔa kluvii na ame aɖe be yewoaɖo toe la, ekema miezu ame si mieɖoa toe la ƒe kluviwo oa?’ (Romatɔwo 6:16) Ne atamanono ƒe dzodzro kpɔ ŋusẽ ɖe ame aɖe ƒe tamebubu kple nuwɔna dzi la, ke eva zua kluvi na numame si gblẽa nu le ŋutilãa ŋu. Ke hã, menye nuwɔna siwo gblẽa nu le míaƒe ŋutilãa ŋu ko si mee Mawu, si ŋkɔe nye Yehowa la, di be míavo tso o, ke edi be míaƒo asa na nu siwo ƒoa ɖi míaƒe gbɔgbɔ, si nye ŋusẽ si ʋãa míaƒe tamesusu la hã. (Psalmo 83:19; 2 Korintotɔwo 7:1) Eya ta ne ame aɖe va nya Yehowa nyuie eye wòdea bubu eŋu la, ekpɔnɛ dzea sii be Yehowa dze na yeƒe nu nyuitɔ kekeake eye wòdea dzesii be yemate ŋu awɔ esia esime yegakpɔtɔ nye kluvi na nuwɔna si dea ame ƒe agbe afɔku me o. Esia nyanya ʋãa ame wòɖua dzodzro vɔ̃wo dzi.\nOlaf, si le Germany, si dze sigaretnono gɔme esime wòxɔ ƒe 12 la, va ɖu enono si zu numame nɛ ƒe 16 sɔŋ la dzi mlɔeba. Esi wòno sigaret zi gbãtɔ la, ɖeko wònɔ nɛ abe nu tsɛ aɖe si mate ŋu agblẽ nu le eŋu o ene. Gake kaka wòakpɔ la, asiɖeɖe le eŋu zu dɔ nɛ. Egblɔ be: “Gbe ɖeka, esi sigaret vɔ le asinye eye wònɔ dzroyem la, mede vovo ge do kpoe, eye meva ƒo takpoeawo nu ƒu heɖe atamakuiawo bla ɖe nyadzɔdzɔgbalẽ kakɛ aɖe me heno abe sigaret ene. Fifia ne mebu eŋu la, mekpɔnɛ be meɖi gbɔ ɖokuinye ɣemaɣi ŋutɔ.” Aleke wòwɔ ɖe asi le numame vloe ma ŋu? Egblɔ be: “Nu vevi si kpe ɖe ŋunye ye nye didi be madze Yehowa ŋu. Ale si gbegbe Yehowa lɔ̃ ameƒomea kple mɔkpɔkpɔ nyui si wòna mí lae ʋãm meɖe asi le numame sia ŋu keŋkeŋ.”\nATAMANONO GBLẼA NU LE ŊUTILÃA ŊU\nNumekugbalẽ si nye The Tobacco Atlas gblɔ be: “Dzɔdzɔmeŋutinunya ɖo kpe edzi be atamanono gblẽa nu le ame ƒe ŋutinu ɖe sia ɖe kloe ŋu, eye wònana ame dzea dɔ bɔbɔe hekuna kaba hã.” Wode dzesii hã be atamanono nana wodzea dɔ siwo womexɔna le ame ŋu o, abe kansa, dzidɔ kple dzitodzito me dɔlélewo ene. Gake le Xexea Me Lãmesẽ Habɔbɔa ƒe nya nu la, atamanono nye nu siwo nana dɔxɔleameŋuwo, abe yɔmekpe ene, wua ame kaba wu la dometɔ ɖeka.\n“Ele be nàlɔ̃ Yehowa wò Mawu kple wò dzi blibo kple wò luʋɔ blibo kple wò tamesusu blibo.”—Mateo 22:37\nNe ètsɔa nuwɔna si ƒoa ɖi ame la gblẽa nu le ŋutilã si Mawu na wò ŋu la, ɖe ema aɖee afia be èlɔ̃ Mawu hedea bubu eŋu vavã?\nYehowa Mawu toa eƒe Nya, Biblia, dzi fiaa nu mí be míade asixɔxɔ míaƒe agbe, míaƒe ŋutilã kple ŋutete siwo le mía si ŋu. Via, Yesu, he susu yi esia dzi esi wògblɔ be: “Ele be nàlɔ̃ Yehowa wò Mawu kple wò dzi blibo kple wò luʋɔ blibo kple wò tamesusu blibo.” (Mateo 22:37) Eya ta eme kɔ ƒãa be Mawu di be míawɔ míaƒe agbe kple ŋutilãa ŋu dɔ nyuie ahade asixɔxɔ wo ŋu. Zi ale si míele nu srɔ̃m tso Yehowa kple eƒe ŋugbedodowo ŋu la, zi nenemae míeva lɔ̃nɛ hedea asixɔxɔ nu siwo katã wòwɔ na mí la ŋu. Esia doa ŋusẽ mí be míaƒo asa na nu sia nu si ate ŋu aƒo ɖi míaƒe ŋutilã.\nÐɔkta aɖe si le India, si ŋkɔe nye Jayavanth, la no atama ƒe 38 sɔŋ. Egblɔ be: “Mesrɔ̃ nu tso nu si atamanono gblẽna le ame ŋu la ŋu le lãmesẽnyawo ŋuti gbalẽwo me. Menyae be menyo o, eye mede dzi ƒo na ame siwo mewɔa atike na la be woadzudzɔ enono. Gake nye ŋutɔ nyemete ŋu dzudzɔ o, togbɔ be metee kpɔ abe zi atɔ̃ alo ade ene hã.” Nu kae kpe ɖe eŋu wòva dzudzɔ mlɔeba? Egblɔ be: “Biblia sɔsrɔ̃e na medzudzɔ atamanono. Ale si medi be madze Yehowa ŋui lae ʋãm medzudzɔ atamanono keŋkeŋ.”\nATAMANONO GBLẼA NU LE AME BUBUWO ŊU\nAtamadzudzɔ si atamanolaa tuna ɖe yame kple esi dona le atamaa nu la siaa nye aɖi. Dzudzɔ siawo gbɔgbɔ ate ŋu ana ame nakpɔ kansa kple dɔléle bubuwo, eye ƒe sia ƒe la, ame 600,000 sɔŋ, siwo dome ame akpa gãtɔ nye nyɔnuwo kple ɖeviwo la kuna le esia ta. Xexea Me Lãmesẽ Habɔbɔa xlɔ̃ nu amewo be: “Atamadzudzɔ mawo ƒe suetɔ kekeake hã gbɔgbɔ gblẽa nu le ame ŋu godoo.”\n“Ele be nàlɔ̃ hawòvi abe wò ŋutɔ ɖokuiwò ene.”—Mateo 22:39\nNe ènana hawòvi kple wò ƒometɔwo gbɔa wò atamadzudzɔ la, ɖe wòafia be èlɔ̃ wo vavã?\nYesu fia nu be, le Mawu lɔlɔ̃ megbe la, ame havi lɔlɔ̃e nye nu si gale vevie wu. Mía haviwoe nye míaƒe ƒometɔwo, xɔlɔ̃wo, kple ame siwo dome míele. Egblɔ be: “Ele be nàlɔ̃ hawòvi abe wò ŋutɔ ɖokuiwò ene.” (Mateo 22:39) Ne míeƒoa mía ɖokui ɖe nuwɔna si gblẽa nu le mía haviwo ŋu me la, ke efia be míelɔ̃ wo o. Lɔlɔ̃ vavã ʋãa mí míewɔa Biblia ƒe mɔfiame sia dzi: ‘Ame aɖeke meganɔ ye ŋutɔ ƒe nyonyo ko dim o, ke nedi ame bubu tɔ.’—1 Korintotɔwo 10:24.\nArmen, si le Armenia la, gblɔ be: “Nye ƒomea me tɔwo ɖe kuku nam be madzudzɔ atamanono, elabena egblẽa nu le yewo ŋu. Gake nyemenɔ didim be malɔ̃ ɖe edzi be egblẽa nu le wo ŋu o.” Eɖe nu si na wòva trɔ susu la me be: “Biblia sɔsrɔ̃ kple lɔlɔ̃ na Yehowa ye kpe ɖe ŋunye medzudzɔ atamanono, eye meva lɔ̃ ɖe edzi be menye nye ɖeɖe ko ŋue wònɔ nu gblẽm le o, ke enɔ nu gblẽm le ame siwo dome menɔ hã ŋu.”\nATAMANONO NU AYI TEGBEE!\nBiblia sɔsrɔ̃ kpe ɖe Olaf, Jayavanth, kple Armen ŋu woɖe asi le numame gblẽnu si nɔ nu gblẽm le woawo ŋutɔwo kple ame bubuwo ŋu la ŋu. Menye nyanya be atamanono gblẽa nu le ame ŋu koe na wote ŋu dzudzɔ o, ke boŋ esi wova lɔ̃ Yehowa eye wodi be yewoadze eŋu tae wote ŋu dzudzɔ ɖo. Wote gbe ɖe akpa vevi si lɔlɔ̃ wɔna dzi le 1 Yohanes 5:3; afi ma gblɔ be: “Nu si lɔlɔ̃ na Mawu fiae nye esi: be míawɔ eƒe seawo dzi; eye eƒe seawo menye agba o.” Enye nyateƒe be agbenɔnɔ ɖe Biblia ƒe nufiafiawo nu manɔ bɔbɔe ɣesiaɣi o, gake ne ame aɖe lɔ̃ Mawu tso dzi blibo me la, toɖoɖo Mawu manye agba nɛ o.\nYehowa Mawu to nufiafiadɔ aɖe si wɔm wole le xexea me godoo la dzi le kpekpem ɖe ame miliɔn geɖe ŋu fifia be woatsri atamanono alo avo tso enono si me. (1 Timoteo 2:3, 4) Eteƒe madidi o, Yehowa ato eƒe Fiaɖuƒea, si nye dziƒodziɖuɖu si le Via, Yesu Kristo, si me la dzi aɖe asitsala ŋuklẽlawo ƒe nuɖoanyi si na be ame miliɔn geɖe va zu kluvi na atamanono la ɖa keŋkeŋ. Ana atamanono si le abe dɔvɔ̃ wuame ene la nu nayi tegbee, eye wòana ameƒomea me tɔ toɖolawo nade blibo le ŋutilã kple susu me.—Yesaya 33:24; Nyaɖeɖefia 19:11, 15.\nNe ele sesẽm na wò be nàdzudzɔ atamanono la, dzi megaɖe le ƒowò o. Ne èsrɔ̃ nu tso Yehowa ŋu heva lɔ̃e eye nèbua atamanono abe ale si wòbunɛ ene la, esia ate ŋu ado ŋusẽ wò hã nàdzudzɔ atamanono. Adzɔ dzi na Yehowa Ðasefowo be yewoanɔ gbɔwò vam be yewoakpe ɖe ŋuwò nàsrɔ̃ Biblia ƒe nufiafia siwo ɖea vi kpakple ale si nàwɔ wo dzii. Ka ɖe edzi be ne èdi be Yehowa nakpe ɖe ŋuwò nàɖu atamanono ƒe numamea dzi la, ana ŋusẽ si nèhiã la wò be nàte ŋu adzudzɔ.—Filipitɔwo 4:13.\n^ mm. 3 Nya atamanono si míezã le nyati sia me fia be woagbɔ atamadzudzɔ tso sigaret, sigar, atamazi kple zi ƒomevi vovovowo me tẽe. Ke hã nu siwo me míedzro la ku ɖe atamaɖuɖu, asrãdodo, elektroniksigaret si me nikotin le kple bubuawo hã ŋu.\nƉoe Ɖe Amewo Ɖoe Ɖe Amewo Aleke Mawu Bua Atamanonoe?


Tete mese Aƒetɔ la ƒe gbe wògblɔ bena: Ameka madɔ, eye ameka ayi na mí? Tete megblɔ bena: Nyee nye esi, dɔm!\nLãnu sia lãnu, si wotu ɖe ŋuwò la, madze edzi o, eye abu tɔ aɖe, siwo katã tso ɖe ŋuwò le ʋɔnu. Esia nye Yehowa ƒe dɔlawo ƒe domenyinu, eye woƒe dzɔdzɔenyenye tso gbɔnye, Yehowa ye gblɔe!\nNu dzɔdzɔe wɔwɔ enye dzidzɔ na ame dzɔdzɔe; ke enye ŋɔdzi na nu madzɔmadzɔ wɔlawo.\n Midrɔ̃ ʋɔnu ame tsɛwo kple tsyɔ̃eviwo ɖe eteƒe, eye mitso na hiãtɔwo kple ame dahewo! Mixɔ na ame tsɛwo kple ame dahawo, eye midu wo le ame vɔ̃ɖi la si!\n Ɖo ŋu nusiawo na wo bena, woabɔbɔ wo ɖokui na dziɖulowo kple ŋusẽwo, eye woaɖo to wo, eye woasu te hena do nyui sia do nyui wɔwɔ: Woagagblɔ busunya ɖe amea ɖeke ŋuti o, wòaganye dzrehelawo o; woanye ame fetuwo, woatsɔ dɔmefafa katã afia amewo katã.\n Eyaŋuti mibɔbɔ mia ɖokui ɖe amewo ƒe nuɖoanyi katã te le Aƒetɔ la ŋuti, eɖanye ɖe fia, si si ŋusẽ le la te o, eɖanye ɖe dziɖula, siwo wodɔ ɖe dɔgbe le hlɔ̃biabia vɔ̃wɔlawo kple nyuiwɔlawo kafukafu ta la te o. Elabena nenemae nye Mawu ƒe lɔlɔ̃nu, bena miatsɔ nu nyui wɔwɔ atsi abunetɔwo ƒe numanyamanya la nu, abe ablɔɖeviwo ene, eye menye abe amesiwo wɔa ablɔɖenyenye la ŋuti dɔ be, wòanye vɔɖinyenye ƒe nutsyɔnu la ene o, ke boŋ abe Mawu ƒe dɔlawo ene. Mibu amewo katã, milɔ̃ nɔviawo, miyɔ Mawu, mibu fia la.\n Ena nye afɔɖeɖe me keke le tenye, eye nye afɔkɔewo mebotso o. Meli nye futɔwo yome ɖatu wo, eye nyemetrɔ o, vaseɖe esime metsrɔ̃ wo vɔ. Megbã wo nyanyanya, womagate ŋu afɔ o, eye wodze anyi ɖe nye afɔ te. Etsɔ ŋusẽ bla ali dzi nam ɖe aʋawɔwɔ ŋu, eye nẽbɔbɔ nye adikãtɔwo ɖe tenye. Ena nye futɔwo trɔ ʋume ɖem, eye metsrɔ̃ nye ketɔwo. Woɖo ɣli, ke xɔnametɔa ɖeke meli o; wodo ɣli na Yehowa, ke metɔ na wo o. Mem wo gudugudu abe ʋuʋudedi le ya nu ene, eye metsɔ wo ƒu gbe abe ablɔ me gbeɖuɖɔ ene.\n Amesiame nabɔbɔ eɖokui na dziɖuɖu, siwo ŋusẽ li na. Elabena dziɖuɖua ɖeke meli o, negbe esi tso Mawu gbɔ ko; ke dziɖuɖu, siwo li la, Mawue ɖo wo anyi. Eyata amesi ke dzea aglã ɖe dziɖuɖu ŋuti la, etsia tre ɖe Mawu ƒe nuɖoanyi ŋuti; ke amesiwo dzea aglã la, woakpɔ woƒe ʋɔnudɔdrɔ̃. Elabena dziɖulawo menye ŋɔdzi na nuwɔna nyuiwo o, ke na vɔ̃ɖiawo boŋ. Ke ɖe mèlɔ̃ be, navɔ̃ dziɖuɖu la o mahã? Ekema wo nu nyui, eye àkpɔ kafukafu tso egbɔ; elabena Mawu ƒe subɔla wònye le wò nyonyo ŋuti. Ke ne èwɔ nu vɔ̃ɖi la, ŋɔ nadzi wò, elabena melé yi la ɖe asi dzodzro o, elabena Mawu ƒe subɔla kple amesi tsoa dziku biaa hlɔ̃ amesi le nu vɔ̃ɖi wotu la wònye. Eyata ehiã be, miabɔbɔ mia ɖokui, menye dzikudodo ta ɖeɖeko o, hafi le dzitsinya ŋuti hã boŋ. Esia ŋuti miedzɔa nu ɖo hã, elabena Mawu ƒe dɔtsɔlawo wonye, amesiwo na nenem nusia wɔwɔ dzi. Eyata azɔ la mitu fe na amesiame, alesi dze: Amesi tɔ nye nudzɔdzɔ la, mìdzɔ nu nɛ; amesi to nye adzɔnana la, mina adzɔe; amesi dze vɔvɔ̃ la, nuvɔ̃e; amesi dze bubu la, mibui. Miganyi naneke ƒe fe le amea ɖeke si o, negbe mía nɔewo lɔlɔ̃ ƒe fe ko; elabena amesi ke le ame bubu lɔm la, ewu se la nu. Elabena nya, si woŋlɔ ɖi bena: „Megawɔ ahasi o; megawu ame o; megafi fi o; megabiã ŋu o;“ eye ne se bubua ɖe gali la, ƒe ta le nya sia me be: „Lɔ̃ hawòvi abe ɖokuiwò ene!“ Lɔlɔ̃ la mewɔa vɔ̃ ɖe amehavi ŋuti o; eyata lɔlɔ̃ lae nye sedziwɔwɔ. Eye miwɔ esia, elabena mienyã ɣeyiɣi la kɔte bena, gaƒoƒo la de vɔ bena, miafɔ tso alɔ̃ me; elabena azɔ la agbexɔxɔa tu mi wu tsã, esime miexɔ se la. Zã la va yi vɔ, eye ŋu le kekem! Azɔ la minɛ miaɖe viviti me dɔwɔwɔwo ɖa, eye miado kekeli ƒe aʋawɔnuwo! Minɛ míazɔ nyuie, abe alesi dze le ŋkeke me ene, menye le aglotutuwo kple ahamumuwo, menye le ahasi wɔwɔwo kple hadzedzewo, menye le dzrewɔwɔ kple ŋuʋaʋã me o; hafi mido Aƒetɔ Yesu Kristo boŋ, eye migana beléle na ŋutilã nazu nudzodzrowo yomenɔnɔ o.\n Amea ɖeke menyãa ame vɔ̃ɖiwo ɖe nu, hafi wosina o; ke ame dzɔdzɔewo ɖea dzi ɖi abe dzatavi ene. Anyigbadzitɔwo ƒe vodadawo nana emegãwo sɔ gbɔna, eye to nugɔmesela nyanu ɖeka dzi nu dzɔdzɔe wɔwɔ nɔa anyi dedie. Amegã, si te ame dahewo de anyi la, le ahe tsidzadza, si de anyigba, eye mehe nuɖuɖu vɛ o ene. Amesiwo ɖe asi le se la ŋu la, kafua ame vɔ̃ɖiwo, ke amesiwo dzraa se ɖo la, dzea agbo ɖe wo ŋu. Nu vɔ̃ɖi wɔlawo mesea nu dzɔdzɔe wɔwɔ gɔme o, ke amesiwo dia Yehowa la, sea nuwo katã gɔme. Ame dahe, si fɔɖiɖi mele eƒe zɔzɔme ŋu o la, nyo wu kesinɔtɔ, si zɔa mɔ gɔglɔ̃ dzi. Amesi dzraa se ɖo la, vi nyanue; ke amesi tsoa nutsuɖuɖu ɖoa dɔe la, dea ŋukpe fofoa ŋu. Amesi lsɔa demexɔxɔ kple kasaɖiɖi dzia eƒe kesinɔnuwo ɖe edzii la, ele nu tum ɖo na amesi vea eme dahewo nu. Amesi ɖe to ɖa, be yemase se o la, eƒe gbedodoɖa ke hã nye ŋunyɔ. Amesi ble nuteƒewɔlawo yi mɔ vɔ̃ɖi dzi la, eya ŋutɔ age adze eƒe ɖo me; ke fɔmaɖilawo anyi nu nyui ƒe dome. Kesinɔtɔ bua eɖokui nunyalae; ke ame dahe nugɔmesela le egɔme kpɔm. Ne ame dzɔdzɔewo le aseye tsom la, atsyɔ̃ɖoɖo teƒe mekɔna o; ke ne ame vɔ̃ɖiwo ƒe alɔ de dzi la, amewo kpɔkpɔ nyea dɔ. Amesi tsɔ nu tsyɔ eƒe vodada dzi la, madze edzi nɛ o; ke amesi ʋu eme, eye wòdzudzɔe la, woave enu. Woayra ŋutsu, si le vɔvɔ̃ dzi daa, ke amesi sẽ eƒe dzi me goŋgoŋ la, adze dzɔgbevɔ̃e me. Ame vɔ̃ɖi si le dukɔ dahe dzi ɖum la, le abe dzata ɖegbe kple sisiblisi dɔwui ene. Amegã, si ɖo ko le gɔmesese me la, ameteteɖeanyi bɔ ɖe esi; amesi lé fu amebaba la, anɔ agbe didie. Amesi dzi hlɔ̃fe le, ne esi vaseɖe aʋli me ke hã, amea ɖeke megalée o! Amesi fɔɖiɖi mele eƒe zɔzɔme ŋu o la, woakpe ɖe eŋu; ke amesi toa mɔ gɔglɔ̃ dzi la, adze anyi zi ɖeka Amesi ɖe eƒe agble la, nuɖuɖu abɔ ɖe esi; ke amesi ti yakanuwo yome la, ahedada ado gã ɖe edzi. Woayra nuteƒewɔla geɖe; ke amesi tsi klokloklo ɖe hokpɔkpɔ ŋu la, womagbe tohehe nɛ o. Amedzidede menyo o, abolo kakɛ pɛ hã ana ame dada vo. Ŋubiala le yɔyɔm ɖe kesinɔnu ŋu; ke menyae be, hiã le ye dzi va ge o. Amesi ka mo na ame la, axɔ akpe emegbe wu amesi ɖe ami ɖe eƒe aɖe. Amesi da adzo fofoa kple ɖaɖaa hegblɔ be: Menye nuvɔ̃a ɖeke o la! nugblẽlawo ƒe hati wònye. Ŋubiala ɖɔa dzre, ke amesi ɖoa dzi ɖe Yehowa ŋu la, woaɖi ƒo nɛ taŋ. Amesi ɖoa dzi ɖe eya ŋutɔ ƒe gɔmesese ŋu la, bometsilae; ke amesi zɔna le nunya me la, woaɖee. Amesi naa nu ame dahe la, hiã matui akpɔ o, ke amesi trɔa mo ɖe aga la, woaɖo ɖiŋu geɖe nɛ. Ne ame vɔ̃ɖiwo ƒe alɔ ɖe dzi la, amewo ɣlaa wo ɖokui; ke ne wotsrɔ̃ la, ame dzɔdzɔewo dzina ɖe dzi.


GBE BUBU Albanian Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Greek Greenlandic Hiligaynon Hungarian Igbo Indonesian Italian Japanese Kirghiz Korean Latvian Lithuanian Malagasy Malayalam Myanmar Norwegian Ossetian Papiamento (Aruba) Papiamento (Curaçao) Polish Portuguese Rarotongan Romanian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tsonga Turkish Ukrainian Urdu Venda Vietnamese\nEDZROA ame vevie be yeanɔ agbe si me dzidzeme le. Aɖaŋuɖoɖo nyui kple edzi wɔwɔ koe ana agbe ma ƒomevi nasu mía si le xexe vɔ̃ɖi sia me. Ke hã, amegbetɔwo melɔ̃na xɔa aɖaŋuɖoɖo nyui ɣesiaɣi o. Ame geɖewo gblɔ be ele be woana ablɔɖe ame wòawɔ nusi dze eŋu. Le nyateƒe me la, Biblia na míenya be Satana, ame gbãtɔ si tsi tre ɖe Mawu ƒe dziɖulanyenye ŋu la, do ablɔɖe ŋugbe na amegbetɔ gbãtɔwo. Mose I, 3:5 ƒo nu tso alesi wògblɔ eƒe nyatsɔɖeameŋua na Xawa ŋu be: “Mawu nyae bena, gbesigbe ke miaɖu [sidzedze nyui kple vɔ̃ ƒe ati la ƒe] ɖe la, miaƒe ŋkuwo laʋu, eye mianɔ abe Mawu ene, anya nyui kple vɔ̃.”\nÐe Adam kple Xawa te ŋu nɔ agbe dzidzedzetɔe, afɔku manɔmee, to nusi woa ŋutɔwo susu be enyo wɔwɔ dzi le ema megbea? Kura o. Nusiwo do tso woƒe gbɔgblɔ be yewonya nyui kple vɔ̃ me na wo la na dzi ɖe le wo ƒo. Mawu megava kpɔ ŋudzedze ɖe wo ŋu o wòsɔ eye wodze blibomademade ƒe agbenɔnɔ sesẽ si ahe ku vɛ na wo mlɔebae la gɔme. (Mose I, 3:16-19, 23) Ku gblẽa nu le mí katã mía ŋu. Biblia gblɔ be: “To ame ɖeka [Adam] dzi nuvɔ̃ la va xexeame, eye to nuvɔ̃ me ku la va, eye nenema ku la va to amewo katã dzi yi, esi wo katã wɔ nuvɔ̃ ŋuti la.”—Romatɔwo 5:12.\nTogbɔ be nu nyui aɖeke medo tso tiatia si Adam kple Xawa wɔ me o hã la, ame geɖewo gali kokoko egbea siwo mekpɔe dze sii be nunya le eme be woawɔ ɖe amegbetɔ Wɔla ƒe aɖaŋuɖoɖowo dzi o. Ke hã, Biblia gblɔ be: ‘yetso Mawu ƒe gbɔgbɔ me eye yenyo,’ eye ate ŋu akpe ɖe mía ŋu be ‘míade blibo keŋkeŋ, eye míanɔ dzadzraɖoɖi keŋkeŋ hena dɔ nyui sia dɔ nyui wɔwɔ.’ (Timoteo II, 3:16, 17) Le nyateƒe me la, míakpɔ dzidzɔ wu ne míewɔ ɖe Biblia ƒe aɖaŋuɖoɖowo dzi. Ƒomegbenɔnɔ nye teƒe siwo esia wɔa dɔ le dometɔ ɖeka.\nNuteƒewɔwɔ le Srɔ̃ɖeɖe Me\nLe Biblia ƒe nya nu la, Mawu ɖoe be srɔ̃ɖeɖe nanɔ anyi ɖaa. (Mose I, 2:22-24; Mateo 19:6) Ŋɔŋlɔawo gagblɔ kpe ɖe eŋu be “womagaƒo ɖi srɔ̃ɖeba la o,” si fia be mele be woatsɔ agbegbegblẽnɔnɔ agblẽ ɖekawɔwɔ sia me o. (Hebritɔwo 13:4) Ðewohĩ ènyae be ame geɖe ƒe srɔ̃ɖeɖe meɖo dzidzenu sia gbɔ o. Ame aɖewo nɔa ahiãmo ɖom na amesiwo menye wo srɔ̃wo o le dɔme. Ame bubuwo hã dana alakpa na woƒe ƒomea me tɔwo ne woate ŋu akpɔ ɣeyiɣi anɔ zɔzɔm kplikplikpli kple ame bubu siwo menye wo srɔ̃wo o. Ame aɖewo gblẽ wo srɔ̃ ɖi kura gɔ̃ hã heʋu va tsi ame aɖe si wɔ ɖetugbi wu gbɔ hegblɔna be wo gbɔ nɔnɔ naa yewogakpɔa yewo ɖokuiwo ɖekakpuiwoe wu eye yewokpɔa dzidzɔ wu, abe alesi wòdzɔ ɖe Verónica si ŋu nya míegblɔ le nyati si do ŋgɔ me dzii ene.\nKe hã, didi vevie be woadze ame ɖokui ŋu eɖanye nuka kee ema abia o mahe dzidzɔ vavãtɔ si nɔa anyi ɖaa vɛ o. Ronald ate ŋu aɖi ɖase le nya sia ŋu. Esi wòsusu be yeate ŋu ana nuwo nanyo na ye wu ta la, egblẽ srɔ̃a ɖi heʋu va tsi nyɔnu si woa kpli wonɔ ahiã wɔm le adzame ƒe ade eye wòdzi vi eve nɛ xoxo la gbɔ. Gake esi wògbe srɔ̃a vɔ megbe kpuie la, eƒe lɔlɔ̃tɔ yeyea dzo le egbɔ! Mlɔeba la, Ronald yi ɖatsi edzilawo gbɔ. Egblɔ tso eƒe nɔnɔmea ŋu be ɖeko yeva zu “yakame.” Kpɔɖeŋu ɖeka koe nye esia. Ðokuitɔdidi ƒe nɔnɔme sia na be srɔ̃gbegbe kple ƒomewo ƒe gbagbã le dzidzim ɖe edzi wu ɣeyiɣi ɖesiaɖe eye wòna ame gbogbo aɖewo—tsitsiwo kple ɖeviwo siaa—le fu kpem.\nGake wɔwɔ ɖe Biblia ƒe aɖaŋuɖoɖowo dzi hea dzidzɔ vavãtɔ vɛ. Alea wònɔ le Roberto gome amesi gblɔ be: “Meda akpe be Biblia kpe ɖe ŋunye be nyemegbe srɔ̃nye o. Míakpɔ dzidzɔ vavãtɔ ne míena tetekpɔ si nye zɔzɔ kple amesi menye mía srɔ̃ o, ne amesia dze tugbe ŋutɔ kura gɔ̃ hã, ɖu mía dzi o. Nufiame si mexɔ tso Biblia me kpe ɖe ŋunye be mede asixɔxɔ srɔ̃nye, amesi meɖe ƒe geɖewoe nye esia ŋu.” Biblia ƒe nuxlɔ̃menya si gblɔ be “megawɔ nu tovo ɖe wò ɖekakpuimesrɔ̃ [alo ɖetugbimesrɔ̃] ŋu o” kpɔ ŋusẽ ɖe Roberto ƒe agbenɔnɔ dzi. (Maleaxi 2:15) Mɔ bubu kawo hã nue Mawu ƒe aɖaŋuɖoɖo aɖe vi na mí le?\nHehenana Mía Viwo\nƑe geɖe aɖewoe nye esi va yi la, wogblɔ be mele be dzilawo naxe nu geɖe ƒe mɔ na wo viwo o. Edze ɣemaɣi abe ɖe nunya le eme be woaɖe asi le ɖeviwo ŋu woa ŋutɔwo natso nya me ku ɖe alesi woazã woƒe susu ahawɔ nue ŋu ene. Taɖodzinuae nye be woagaxe mɔ ɖe woƒe ŋgɔyiyi azu ame tsitsiwo nu o. Le teƒe aɖewo kura gɔ̃ hã la, wogbɔdzɔ hehenana ɖoɖowo me, eye nusiwo wowɔ dometɔ aɖewoe nye be woɖe mɔ na sukuviwo be woa ŋutɔwo natiae ne woava suku ɣeaɖewoɣi alo womava o kple ɣeyiɣi didi si woatsɔ aɖe modzakae alo atsɔ srɔ̃ nui. Suku siawo dometɔ ɖeka ƒe ɖoɖoe nye “be woaɖe mɔ na ɖeviwo ne woaɖe woƒe seselelãmewo katã afia esi ame tsitsi aɖeke matso nya me na wo ahado kplamatse wo o.” Le egbeŋkekeawo me la, amegbetɔwo ƒe agbenɔnɔ ŋuti ɖaŋuɖola aɖewo le nya ʋlim kokoko le viɖe si le amehehe aɖewo ƒomevi ŋu, ne dzilawo kpɔe be ehiã be woatsɔ tohehe ana lɔlɔ̃tɔe kura gɔ̃ hã.\nNukae do tso eme? Ame geɖe xɔe se be mɔɖeɖe ɖe nusianu ŋu le vihehe me na ablɔɖe ɖeviwo fũ akpa. Wobui be esia gbɔe nuvlowɔwɔ kple atikevɔ̃ɖizazã ƒe dzidziɖedzi tso. Esi wowɔ numekuku aɖe le United States la, ame abe 70 ene le alafa me gblɔ be yewosusu be dzilawo mele mɔfiame nam ɖeviwo kple sɔhɛwo alesi dze o. Ame geɖe gblɔ be “dzilawo ƒe alɔgblɔdɔwɔwɔ le wo viwo hehe ŋu” tae tudada le suku kple nuvlowɔwɔ dziŋɔ bubuwo le edzi yim le ƒewuiviwo dome ɖo. Eye ne afɔku wɔnublanuiwo medzɔ kura gɔ̃ hã o la, dzilawo kple ɖeviwo siaa le vihehe vodadatɔe me tsonuwo ƒe fu kpem.\nNukae Biblia gblɔ tso nya sia ŋu? Ŋɔŋlɔawo ɖo aɖaŋu na dzilawo be woazã woƒe ŋusẽ le lɔlɔ̃ me gake woawɔe moveviɖoɖotɔe hã. Biblia gblɔ be: “Ne bometsitsi bla ɖe ŋutsuvi ƒe dzi ŋu la, ameƒoti afee ɖa le afima.” (Lododowo 22:15) Le nyateƒe me la, ele be tohehe si dzilawo nana la nasɔ ɖe nɔnɔmeawo nu. Ele be tufafa, ɖokuidziɖuɖu, kple ameŋububu nakpe ɖe tohehe ɖesiaɖe si woana la ŋu. Ne wowɔe nenema la, ema afia be wolɔ̃ ɖeviawo. Ðewohĩ ne dzilawo wɔ woƒe ŋusẽ ŋudɔ le lɔlɔ̃ me, ke menye le ŋutasesẽ me o la, woakpɔ dzidzedze.\nWode dzesii be aɖaŋuɖoɖo sia ŋudɔwɔwɔ ɖea vi. Ŋutsu aɖe si woyɔna be Arturo si le Mexico, si xɔ ƒe 30 eye wòɖe srɔ̃ nyitsɔ laa gblɔ be: “Fofonye na eme kɔ na mía kple nɔvinyewo nyuie be ye kple danye sie ŋusẽ le le ƒomea me. Womehena ɖe megbe le tohehe na mí me gbeɖe o. Gake wokpɔa ɣeyiɣi ɖoa dze kpli mí ɣesiaɣi. Fifia si metsi la, mekpɔ ŋudzedze ɖe alesi mele agbe nɔmee la ŋu eye menya be esi mexɔ mɔfiame nyui va yi tae.”\nNa Aɖaŋuɖoɖo Nyuitɔ Kekeake Naɖe Vi Na Wò\nAɖaŋuɖoɖo si xɔ asi wu ɖesiaɖe le Mawu ƒe Nya Biblia la me. Menye ƒomegbenɔnɔ ɖeɖe dzaa ŋu koe wònaa mɔfiame tsoe o. Ekpena ɖe mía ŋu le mɔ vovovowo nu elabena efiaa mí alesi míawɔ nue le xexe si me ame akpa gãtɔ melɔ̃na be nunya si tso Nunyatsoƒe kɔkɔtɔ nafia mɔ wo hena woa ŋutɔwo ƒe nyonyo o.\nAmegbetɔƒomea Wɔla, Yehowa Mawu na kakaɖedzi sia to hakpala Dawid dzi be: “Mafia nu wò, eye mafia mɔ, si nato la wò; maɖo aɖaŋu na wò, eye nye ŋku anɔ ŋuwò.” (Psalmo 32:8) Èbu nusi wòfia be Wɔla la ƒe ŋkuwo nanɔ mía ŋu be wòakpɔ mía ta tso afɔkuwo me ŋu kpɔa? Gake nya si mía dometɔ ɖesiaɖe abia eɖokui enye: ‘Ðe malɔ̃ ɖokuibɔbɔtɔe axɔ mɔfiafia si Yehowa nana be wòakpɔ tanyea?’ Eƒe Nya la gblɔ na mí lɔlɔ̃tɔe be: “Ðo ŋu ɖe Yehowa ŋu tso dzi blibo me, ke megaɖo dzi ɖe wò gɔmesese ŋu o. Lé ŋku ɖe eŋu le wò mɔwo katã dzi, ekema ata mɔ na wò.”—Lododowo 3:5, 6.\nTogbɔ be ehiã na agbagbadzedze kple ɖokuitsɔtsɔna be woanya Yehowa hã la, ewɔwɔ le bɔbɔe to Biblia ƒe kpekpeɖeŋu dzi. ‘Agbe, si li fifia kple esi le vava ge la, ƒe ŋugbedodo le’ agbemɔ si ƒomevi wòkafu na mí be míatia la ŋu. Ne ède ŋugble tso asixɔxɔ si le agbe sia ŋu la, àkpɔe be viɖenu gã wònye nyateƒe.—Timoteo I, 4:8; 6:6.\nNe Biblia ƒe nunya kple yayra siwo ado tso eƒe aɖaŋuɖoɖowo dzi wɔwɔ me dzro wò la, ekema na Mawu ƒe Nya la xexlẽ kple ŋugbledede le eŋu nanye nu vevitɔ na wò le agbe me. Esia wɔwɔ akpe ɖe ŋuwò nànɔ te ɖe agbeme kuxiwo nu dzidzedzetɔe fifia kple le etsɔme. Gakpe ɖe eŋu la, agbenɔnɔ le Mawu ƒe xexe yeyea me, afisi Yehowa afia nu amesiame le, eye woakpɔ ŋutifafa gbogbo aɖe la ƒe mɔkpɔkpɔ asu asiwò.—Yesaya 54:13.\nBiblia ƒe aɖaŋuɖoɖo ate ŋu atu srɔ̃ɖenublablaa ɖo\nBiblia ƒe aɖaŋuɖoɖo nyo na mɔfiame, metea dzidzɔkpɔkpɔ hã ame o\nAmesiwo wɔna ɖe Biblia ƒe aɖaŋuɖoɖowo dzi ate ŋu anɔ agbe si da sɔ\nƉoe Ɖe Amewo Ɖoe Ɖe Amewo Aɖaŋuɖoɖo si Nyo Wu Ðesiaɖe Didi\nw04 8/15 axa 4-7


2 Mose 2 | Biblia Le Internet Dzi | Xexe Yeye Gɔmeɖeɖe\n2 Mose 2:1-25\nMose dzidzi (1-4)\nFarao vinyɔnu xɔ Mose nyi (5-10)\nMose si yi Midian eye wòɖe Zipora (11-22)\nMawu se Israel-viwo ƒe hũɖeɖe (23-25)\n2 Ɣemaɣi la, ŋutsu aɖe si tso Lewi-toa me ɖe Lewi nyɔnu aɖe.+ 2 Eye nyɔnu la fɔ fu dzi ŋutsuvi. Esi wòkpɔ be edze ɖeka ŋutɔ la, eɣlae dzinu etɔ̃ sɔŋ.+ 3 Esi megate ŋu le eɣlam o la,+ etsɔ kusi* si wolɔ̃ kple aƒla, eye wòtsɔ aŋɔ kple aŋe tree keŋ, eye wòtsɔ ɖevi la de eme hetsɔe yi ɖada ɖe aɖawo dome le Nil-tɔsisia to. 4 Ke nɔvianyɔnu+ tɔ ɖe adzɔge be yeakpɔ nu si ava dzɔ ɖe edzi. 5 Ke Farao vinyɔnu va tsi le ge le Nil-tɔsisia me, eye eƒe subɔvinyɔnuwo le tsa ɖim le Nil-tɔsisia to. Kasia Farao vinyɔnua kpɔ kusi la le aɖawo dome. Enumake edɔ eƒe kosi ɖa be wòayi aɖatsɔe vɛ.+ 6 Esi wòʋui la, ekpɔ ɖevi la le eme, eye ɖevia le avi fam. Eƒe nu wɔ nublanui nɛ, gake egblɔ be, “Hebritɔwo ƒe viwo dometɔ ɖekae nye esia.” 7 Eye ɖevia nɔvinyɔnu bia Farao vinyɔnu la be: “Mayi aɖayɔ vinɔ aɖe tso Hebri nyɔnuwo dome ne wòana no ɖevia ahakpɔ edzi na wòa?” 8 Farao vinyɔnu la gblɔ nɛ be: “Heyi!” Enumake nyɔnuvi la yi ɖayɔ ɖevia dada vɛ.+ 9 Eye Farao vinyɔnu la gblɔ nɛ be: “Xɔ ɖevi sia nàna noe ahakpɔ edzi nam, eye maxe fe na wò.” Ale nyɔnu la kɔ ɖevia, eye wòna noe hekpɔ edzi. 10 Esi ɖevia tsi la, ekplɔe yi na Farao vinyɔnu la, eye wòzu via.+ Ena ŋkɔe be Mose* elabena egblɔ be: “Tsi mee meɖee tsoe.”+ 11 Le ŋkeke mawo me esi Mose tsi la,* edo go yi nɔviawo gbɔ be yeakpɔ dɔ sesẽ siwo wɔm wole la ɖa,+ eye wòkpɔ Egiptetɔ aɖe wòle nɔvia Hebritɔ aɖe ƒom. 12 Esi wòtsa ŋku mlamlamla, eye mekpɔ ame aɖeke o la, ewu Egiptetɔ la eye wòɖii ɖe ke me.+ 13 Le ŋufɔke la, egado go eye wòkpɔ Hebritɔ eve wole avu wɔm. Eya ta ebia ame si tɔ medzɔ o la be: “Nu ka tae nèle nɔviwò ƒom?”+ 14 Ke eya ɖo eŋu be: “Ame kae ɖo wò amegã kple ʋɔnudrɔ̃la ɖe mía nu? Ðe nèdi be yeawu nye hã abe ale si nèwu Egiptetɔ la enea?”+ Ale vɔvɔ̃ ɖo Mose wògblɔ na eɖokui be: “Ei, nya la ɖi wose!” 15 Azɔ Farao se nya la, eye wòdi be yeawu Mose; ke Mose si le Farao nu yi ɖanɔ Midian-nyigba dzi,+ eye wòva bɔbɔ nɔ vudo aɖe to. 16 Ke nyɔnuvi adre le Midian nunɔla si,+ eye wova be yewoadu tsi akɔ ɖe lãwo ƒe tsinonuwo me na wo fofo ƒe alẽwo. 17 Eye alẽkplɔlawo va nya wo ɖa, abe ale si wowɔnɛ ɣesiaɣi ene. Ale Mose tso va kpe ɖe nyɔnuawo ŋu,* eye wòna tsi woƒe alẽawo. 18 Esi wogbɔ va wo fofo Reuel* gbɔ la,+ edo ɣli be: “Aleke wɔ miegbɔ egbea kaba ale?” 19 Woɖo eŋu be: “Egiptetɔ+ aɖee ɖe mí tso alẽkplɔlaawo si me, eye wòdu tsi gɔ̃ hã na mí eye wòna tsi míaƒe alẽawo wono.” 20 Ale wòbia vianyɔnuawo be: “Afi kae ŋutsu la le? Nu ka tae miegblẽe ɖe afi ma? Miyi ɖayɔe vɛ ne wòaɖu nu kpli mí.” 21 Eye Mose lɔ̃ be yeanɔ ŋutsu la gbɔ, eye wòtsɔ via Zipora+ na Mose wòɖe. 22 Emegbe edzi ŋutsuvi, eye wòtsɔ ŋkɔ nɛ be Gersom,*+ elabena egblɔ be: “Amedzroe menye le dzronyigba dzi.”+ 23 Le ƒe geɖe megbe* la, Egipte-fia la ku,+ gake Israel-viwo gakpɔtɔ le hũ ɖem le kluvinyenye la ta, wole konyi fam, eye woƒe ɣlidodo be woaxɔ na yewo le kluvinyenyea ta la nɔ Mawu vavã la gbɔ ɖom.+ 24 Le ɣeyiɣi aɖe megbe la, Mawu se woƒe hũɖeɖe la,+ eye Mawu ɖo ŋku nu, si wòbla kple Abraham, Isak kple Yakob la dzi.+ 25 Ale Mawu kpɔ Israel-viwo ɖa, eye wòtrɔ susu ɖe woƒe nɔnɔmea ŋu.\n^ Alo, “aɖaka.”\n^ Egɔmee nye, “Woɖee Tso Eme,” efia be, woɖee tso tsi me.\n^ Alo, “esi ŋusẽ ɖo Mose ŋu.”\n^ Alo, “va xɔ na nyɔnuawo.”\n^ Efia, Yetro.\n^ Egɔmeɖeɖe tẽe, “Le ŋkeke geɖe megbe.”


Ale Si Nàtsi Nyahehe Nu Le Aƒewò Me\nGBE BUBU Afrikaans Albanian Amharic Arabic Armenian Bengali Bislama Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kikaonde Kinyarwanda Kirghiz Kirundi Korean Latvian Lingala Lithuanian Luvale Macedonian Malagasy Malayalam Maltese Marathi Myanmar Nepali Norwegian Polish Portuguese Punjabi Quechua (Cuzco) Romanian Russian Samoan Sepedi Serbian Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Tamil Telugu Tetun Dili Thai Tigrinya Tok Pisin Tsonga Turkish Twi Ukrainian Urdu Vietnamese Xhosa Yoruba Zulu\nNYATI SI LE AKPAA DZI | NA ŊUTIFAFA NANƆ WÒ AƑE ME\nNu kae nàte ŋu awɔ ne nyahehe dzi koe mienɔna le ƒomea me? Ðewohĩ miehea nya edziedzi, eye wòle ga dom ɖe edzi. Ɣeaɖewoɣi la, mènyaa nu si hena dzrea vanɛ gɔ̃ hã o. Ke hã mielɔ̃ mia nɔewo eye miedi be yewoanɔ vevesese dom na yewo nɔewo hafi o.\nEle vevie be nàɖo ŋku edzi be ne miaƒe susu toa vovo le nanewo me la, mefia kokoko be miaƒe ƒomea le gbagbãm o. Menye nyaheheae nye kuxia o, ke boŋ ale si miekpɔa wo gbɔ ye afia ne tomefafa alo dzre anɔ miaƒe ƒomea me. Na míakpɔ afɔ aɖewo siwo nàte ŋu aɖe be miadzudzɔ nyahehe la ɖa.\n1. MÈGAWƆ WƆÐENUI O.\nAme ɖeka mewɔa dzre o, ele be woanye ame eve ya teti, gake ne ame ɖeka dzudzɔ nyaa hehe be yeaɖo to la, ke nyahehe sesẽ la nu ate ŋu afa. Eya ta ne dzi ku wò la, dze agbagba nàɖu ɖokuiwò dzi be nàgawɔ wɔɖenui o. Lé ɖokuiwò be nàgaklo bubu le ɖokuiwò ŋu o. Ðo ŋku edzi be ŋutifafa si anɔ wò ƒomea me la le vevie wu dzi si nàɖu le nyahehea me.\n“Ne nake meli o la, dzo tsina, eye ne ameŋugblẽla meli o la, dzre kena.”—Lododowo 26:20.\n2. BU ƑOMEA ME TƆWO ƑE SESELELÃMEWO ŊU.\nNe èɖo to nyuie veveseɖeamenutɔe, eye mèle nya tsom ɖe ame kemɛa nu o alo le susu vɔ̃ bum o la, ke àte ŋu atsi dzikua nu ahana ŋutifafa nava. Le esi nànɔ susu gbegblẽ bum ɖe ame kemɛa ŋu teƒe la, bu eƒe seselelãmewo ŋu boŋ. Mègagblɔ be nu si wòwɔ ɖe ye ŋu le blibomademade ta la nye nu si wòɖo wɔ o. Nya veamewo gbɔgblɔ tsoa nuwo ŋu mabumabu nyuie kple vevesese si le dzi me gbɔ, ke menye wɔɖenui wɔwɔ ye o.\n“Mido dɔmetɔtrɔ, dɔmenyonyo, ɖokuibɔbɔ, tufafa kple dzigbɔgbɔ blewu.”—Kolosetɔwo 3:12.\n3. NA ƔEYIƔI ÐOKUIWÒ BE WÒ DZI NAFA.\nNe èkpɔe be yeƒe dziku fla la, anyo be nàdzo le teƒea hena ɣeyiɣi kpui aɖe be wò dzikua nu nafa hafi nagatrɔ agbɔ. Ðewohĩ àte ŋu ayi xɔ bubu aɖe me alo aɖi tsa vie va se ɖe esime wò dzikua nu fa. Esia mefia be ɖe mèdi be yeakpɔ nyaa gbɔ alo ɖoe be yeagbe nuƒoƒo na ame kemɛa o. Ke boŋ esiae nye ɣeyiɣi nyuitɔ be nàdo gbe ɖa na Mawu ahabia dzigbɔɖi kple nugɔmesese.\n“Eya ta [dzo] hafi wòava zu dzre.”—Lododowo 17:14.\n4. BU NU SIWO NÀGBLƆ KPLE ALE SI NÀGBLƆE ŊU NYUIE.\nÐeko nyaa agagblẽ ɖe edzi ne wò hã èdze agbagba be yeagblɔ nya veamewo wòave srɔ̃wòa. Le ema teƒe la, dze agbagba nàgblɔ nya siwo ana srɔ̃wò ƒe dɔmedzoea nu nafa. Le esi nànɔ ale si nèsusu be wòawɔ nui gblɔm teƒe la, bia ɖokuibɔbɔtɔe boŋ be wòagblɔ ale si wòle sesem le eɖokui me na wò, eye nàda akpe ɖe ale si eƒe numeɖeɖe na nèva se nɔnɔmea gɔme nyuie wu la ta.\n“Nuƒoƒo eŋumabumabui le abe yitɔame ene, ke nunyalawo ƒe aɖe daa gbe le ame ŋu.”—Lododowo 12:18.\n5. BƆBƆ GBE EYE WÒ NUƑO NAFIA BE NÈDI BE YEWOAKPƆ NYAA GBƆ.\nAme ɖeka ƒe dzimagbɔɖi ate ŋu ana ame kemɛa hã nado dziku. Togbɔ be nu si wowɔ ɖe ŋuwò ave wò hã la, ƒo asa na dzugbewo, nya madzetowo gbɔgblɔ kple ɣlidodo. Ƒo asa na nya siwo nye, “Mètsɔa ɖeke le eme nam o” alo “Mèɖoa tom o” gbɔgblɔ. Le ema teƒe la, ƒo nu na srɔ̃wò kple gbe bɔbɔe eye nàgblɔ ale si nu si wòwɔ te ɖe dziwò la nɛ (Àte ŋu agblɔ be, “Ete ɖe dzinye esi . . . ”). Susu aɖeke meli si ta nàtutu srɔ̃wò, aƒoe alo awɔ nu vevi bubu aɖee o. Nenema ke masɔ be nàyɔ gbɔɖiameŋkɔ na srɔ̃wò, agblɔ nya vlo ɖe eŋu alo ado ŋɔdzi nɛ o.\n“Miɖe ameléleɖedɔme kaɖikaɖi, dɔmedzoe, dziku, ɣlidodo, kple nya veame ɖe sia ɖe ƒomevi ɖa le mia dome hekpe ɖe nu sia nu si gblẽa nu le ame ŋu la ŋuti.”—Ephesians 4:31.\n6. ÐE KUKU KABA, EYE NÀGBLƆ NU SI NÀWƆ ATSƆ AÐƆ NƆNƆMEA ÐO.\nMègaɖe mɔ vevesese si le dzi me na wò nana nàŋlɔ ŋutifafa wɔwɔ—si nye nu vevitɔ si wòle be nàwɔ be o. Ðo ŋku edzi be ne èwɔ dzre kple srɔ̃wò la, mi ame evea siaa mieɖu dzi o. Gake ne èwɔ ŋutifafa la, mi ame evea siaa mieɖu dzi. Lɔ̃ ɖe edzi be vodada aɖewo tso ye gbɔ le dzre si miewɔ la me. Ne èka ɖe edzi vevie be yemedze agɔ o kura gɔ̃ hã la, àte ŋu aɖe kuku ɖe dziku si nèdo, ale si nèƒo nui alo wò nuwɔna si menye ɖe nèɖoe o si na nyaa gagblẽ ɖe edzi la ta. Ŋutifafa si anɔ wò kple srɔ̃wò dome la le vevie wu dada kple dzi si nàɖu le nyahehea me. Ne srɔ̃wò ɖe kuku na wò la, tsɔe kee kaba.\n“Yi egbɔ nàbɔbɔ ɖokuiwò, eye nàƒo koko na hawòvi la vevie.”—Lododowo 6:3.\nNe mieɖe asi le nya si hem miele ŋu vɔ la, afɔ kawoe nàɖe be ŋutifafa nanɔ wò ƒomea me? Míadzro esia me le nyati si kplɔ esia ɖo me.\nDecember 2015 | Na Ŋutifafa Nanɔ Wò Aƒe Me\nNYƆ! December 2015 | Na Ŋutifafa Nanɔ Wò Aƒe Me


Lododowo 14 - Holy Bible [Ewe Bible 1913] - (Lod 14)\nNyɔnuwo ƒe nunya tua woƒe xɔ; ke bometsitsi tsɔa eya ŋutɔ ƒe asi gbãnɛ ƒua anyi.\nAmesi vɔ̃a Yehowa la, toa mɔ dzɔdzɔe dzi; ke amesi toa mɔ gɔglɔ̃ dzi la, doa vloe.\nBometsila ƒe nu enye ameƒoti hena eƒe dàda; ke nunyalawo ƒe nuyi kpoa wo dzi.\nNe nyiwo meli o la, lãto me ɖia ƒuƒlu; ke nyitsu ƒe ŋusẽ wotsɔna kpɔa agblemenu geɖe.\nƉasefo nyateƒetɔ mekaa aʋatso o; ke aʋatsoɖasefo daa alakpa.\nFewuɖula le nunya dim ʋuu do kpoa; ke sidzedze le bɔbɔe na nugɔmeselawo.\nTe ɖa le bometsila gbɔ, elabena mèdzea si gɔmesese ƒe nuyiwo o.\nNunyalawo ƒe ayedzedze enye be, woalé ŋku ɖe woƒe zɔzɔme ŋu; ke bometsilawo ƒe bometsitsi enye alakpa.\nAvulévɔsa le alɔme ɖem le bometsilawo ŋu; ke ŋudzedze kpɔkpɔ le nuteƒewɔlawo dome.\nDzi nya eya ŋutɔ ƒe nuxaxa, eye ame tutɔ mate ŋu akpɔ dzidzɔ ɖee ti o.\nAme vɔ̃ɖiwo ƒe aƒe agblẽ, ke nuteƒewɔlawo ƒe agbadɔ ade ama.\nAmea ɖewo ƒe mɔ dzɔ le wo ŋku me; ke eƒe nuwuwu enye ku ƒe mɔ.\nVeve le dzi me wotoa egbɔ koa nu; ke dzidzɔ sia ƒe nuwuwu nyea nuxaxa.\nTosẽla ƒe zɔzɔme ɖia ƒo nɛ, nenema enye ame nyui ƒe nuwɔwɔ hã.\nAmebebewu xɔa nya sia nya dzi sena; ke nunyala léa ŋku ɖè eƒe afɔɖeɖe ŋu.\nNunyala vɔ̃na, eye wòtsria vɔ̃; ke bometsila nyrãna, eye wòɖoa dzi ɖe eɖokui ŋu.\nDɔmedzoetɔ wɔa bometsinu; woalé fu amesi ɖoa aye ɖe tame\nAmebebewuwo tae nye bometsitsi, ke nunyalawo vaa sidzedze goŋgoŋ.\nAme vɔ̃ɖilɔwo abɔbɔ na ame nyuiwo, eye nuvɔ̃wɔlawo anɔ ame dzɔdzɔewo ƒe agbo nu.\nAme dahe ƒe hatiwo ke hã léa fui; ke xɔlɔ̃ bɔ ɖe kesinɔtɔ si.\nAmesi doa vlo ehavi la, ewɔ nuvɔ̃; ke amesi vea hiãtɔ nu la, woayrae!\nƉe amesiwo ɖoa vɔ̃ ɖe tame la, metrana oa? Ke amenuveve kple nyateƒe vana na amesiwo ɖoa nyuie ɖe tame.\nAgbagbadzedze hea viɖe ve; ke nu kpoloe ƒoƒo hea hiã vɛ.\nNunyalawo ƒe kesinɔnu enye fiakuku; ke bometsilawo ƒe bometsitsi la, bometsitsi ko wònye.\nƉasefo nyateƒetɔ enye amexɔla ɖe agbe; ke aʋatsoɖasefo enye alakpatɔ!\nDzideƒo vevi le Yehowa-vɔvɔ̃ me, eye sitsoƒe wònye na viawo.\nYehowa-vɔvɔ enye agbevudo, ne woaƒo asa na ku ƒe mɔ̃.\nFia ƒe atsyɔ̃ le dukɔ ƒe agbɔsɔsɔ me; ke ne amewo zu ʋee la, ekema amegãɖuɖu yi to.\nDzigbɔɖitɔ la, nunya geɖe le esi; ke dɔmedzoetɔ ɖoa boblo bometsitsi.\nDzi nyodɔme enye agbe le lã me; ke ŋuʋaʋã enye ŋuɖui le ƒuwo me.\nWoatsɔ ame vɔ̃ɖi ƒe vɔ̃wɔwɔ atutui aƒu anyi; ke ame dzɔdzɔe la akpɔ sitsoƒe le eƒe ku me.\nNunya le nugɔmeselawo ƒe dzi me, eye wòɖea eɖokui fiana le bometsilawo dome.\nDzɔdzɔenyenye ɖoa dukɔ ɖe dzi; ke nuvɔ̃ enye anyigbadzitɔwo ƒe ahɔhlɔ̃bɔbɔ.\nDɔla nyanu ƒe nu anye fia ŋu; ke ado dziku ɖe esi wɔa ŋukpenanu la ŋu.\nLododowo 1 / Lod 1\nLododowo 2 / Lod 2\nLododowo 3 / Lod 3\nLododowo 4 / Lod 4\nLododowo 5 / Lod 5\nLododowo 6 / Lod 6\nLododowo 7 / Lod 7\nLododowo 8 / Lod 8\nLododowo 9 / Lod 9\nLododowo 10 / Lod 10\nLododowo 11 / Lod 11\nLododowo 12 / Lod 12\nLododowo 13 / Lod 13\nLododowo 14 / Lod 14\nLododowo 15 / Lod 15\nLododowo 16 / Lod 16\nLododowo 17 / Lod 17\nLododowo 18 / Lod 18\nLododowo 19 / Lod 19\nLododowo 20 / Lod 20\nLododowo 21 / Lod 21\nLododowo 22 / Lod 22\nLododowo 23 / Lod 23\nLododowo 24 / Lod 24\nLododowo 25 / Lod 25\nLododowo 26 / Lod 26\nLododowo 27 / Lod 27\nLododowo 28 / Lod 28\nLododowo 29 / Lod 29\nLododowo 30 / Lod 30\nLododowo 31 / Lod 31


Agbemeŋutinya: Yehowa ‘Tsɔa Nye Agbawo Nam Gbe Sia Gbe’ | Nusɔsrɔ̃\nYehowa ‘Tsɔa Nye Agbawo Nam Gbe Sia Gbe’\nTogbɔ be dɔléle sesẽ aɖe si dze abe nu si nu nyemate ŋu anɔ te ɖo o ene ɖea fu nam vevie hã la, mía Fofo lɔlɔ̃a si le dziƒo kpe ɖe ŋunye va se ɖe fifia. Eye ƒe 20 kple edzivɔe nye esia mele mɔɖeɖedɔa wɔm hele dzidzɔ tɔxɛ kpɔm le Yehowa subɔsubɔ me.\nWodzim le ƒe 1956 me kple dzimeƒudɔ aɖe. Esi nye dzimeƒu mekpe nyuie o ta la, ahɔhɔ̃meka meto afi si wòle be wòato o. Woyɔa dɔ sia le Eŋlisigbe me be spina bifida. Dɔléle sia na wòsesẽna nam be mazɔ, eye wòhe lãmesẽkuxi sesẽ bubuwo va dzinye.\nƔeyiɣi aɖe do ŋgɔ hafi woadzim la, Yehowa Ðasefowo ƒe dutanyanyuigblɔla aɖewo dze Biblia sɔsrɔ̃ gɔme kple dzinyelawo. Le nye ɖevime la, gbeƒãɖela ʋɛ aɖewo koe nɔ mía de Usakos, le Namibia. Eya ta míesrɔ̃a nu siwo woasrɔ̃ le hame ƒe kpekpewo me la abe ƒome ene. Esi mexɔ ƒe adre la, wowɔ dɔ nam, si me woŋɔ nye ŋutilã ƒe akpa aɖe, afi si maɖɔ aɖuɖɔ atoe. Esi mexɔ ƒe 14 la, meva nɔ kpeŋuidɔ (adzigbo) hã lém. Esi sekɛndrisuku (lycée) si le míaƒe nutoa me la didi tso mía gbɔ eye mehiã dzinyelawo ƒe beléle tɔxɛ ta la, nyemete ŋu wu enu o.\nKe hã, meɖoe be mana nye kple Yehowa dome ƒomedodoa me nasẽ. Wometa míaƒe Kristotɔwo ƒe agbalẽ geɖe ɖe mía degbe Afrikaans me o. Eya ta mesrɔ̃ Eŋlisigbe xexlẽ ale be mate ŋu asrɔ̃ míaƒe agbalẽ bubuwo. Mezu Fiaɖuƒegbeƒãɖela eye mexɔ nyɔnyrɔ esi mexɔ ƒe 19. Le ƒe ene siwo kplɔe ɖo me la, lãmesẽ kple seselelãme kuxi geɖewo ɖe fu nam. Tsɔ kpe ɖe eŋu la, esi kadodo kplikplikpli le míaƒe kɔƒea me tɔwo dome ta la, amegbetɔvɔvɔ̃ xe mɔ nam be nyemete ŋu nɔ geɖe wɔm le subɔsubɔdɔa me o.\nEsi mexɔ ƒe 20 teti la, míeʋu tso Namibia yi South Africa, eye ɣemaɣie mede ha kple hame aɖe hede kpekpe zi gbãtɔ. Dzidzɔ ka gbegbee nye esi! Gake eva hiã be woagawɔ dɔ nam ake; woŋɔ nye ŋutilã ƒe akpa bubu, afi si made afɔdzi toe.\nLe ɣeyiɣi aɖe megbe la, mese nutome sue dzikpɔla ƒe nuƒo si woƒo tso mɔɖeɖedɔa wɔwɔ ŋu. Nya siwo wògblɔ la wɔ dɔ ɖe dzinye. Menyae be mɔɖeɖedɔa wɔwɔ asesẽ nam le nye lãmesẽ ta, gake mekpɔ ale si Yehowa kpe ɖe ŋunye le nɔnɔme sesẽ geɖe me. Eya ta mebia be mazu gbesiagbe mɔɖela. Gake le nye lãmesẽkuxiwo ta la, hamemetsitsiwo he ɖe megbe le asidede dɔbiagbalẽvia te me.\nKe hã, metso nya me be mawɔ nye ŋutete katã le Fiaɖuƒegbeƒãɖeɖedɔa me. Danye kple nɔvi bubuwo kpe ɖe ŋunye mete ŋu ɖo mɔɖelawo ƒe gaƒoƒonudidia gbɔ ɣleti ade sɔŋ. Esia ɖe ale si meɖoe kplikpaa be mawɔ mɔɖeɖedɔa fia, eye ena wòdze ƒãa be mate ŋu awɔe togbɔ be lãmesẽkuxiwo le ŋunye hã. Megade asi mɔɖeɖedɔ ƒe dɔbiagbalẽvia te ake, eye fifia ya woda asi ɖe edzi. Le September 1, 1988 dzi la, mezu gbesiagbe mɔɖela.\nAbe mɔɖela ene la, mekpɔa Yehowa ƒe ŋusẽdoame ɣesiaɣi. Nyateƒea fiafia ame yeyewo kpɔ tanye, enyim, eye wòkpe ɖe ŋunye metsi le gbɔgbɔ me, ale be nyemetsɔa susu ɖoa nye nɔnɔmea ŋu o. Mekpe ɖe ame gbogbo aɖewo ŋu woɖe adzɔgbe xɔ nyɔnyrɔ, eye esia he dzidzɔ manyagblɔ vɛ nam.\nNye lãmesẽnyawo tea ŋu trɔna kpata. Gake Yehowa ‘tsɔa nye agbawo nam gbe sia gbe.’ (Ps. 68:20) Menye ɖeko wòkpena ɖe ŋunye metea ŋu nɔa te ɖe nye kuxiwo nu o, ke enana wònyea dzidzɔ nam be mele agbe!